open-index/open-wikipedia-markdown huggingface dataset:
盛岸站

**盛岸站**勒垃中华人民共和国江苏省无锡市梁溪区盛岸路凤翔南路路口地下，是无锡地铁3号线4号线个地铁换乘站。

## 参考资料
马镇站

**马镇站**勒垃中华人民共和国江苏省无锡市江阴市霞客大道西街路路口东南面，是无锡地铁S1线个高架三层侧式车站，有得4隻出入口。

## 参考
峭岐站

**峭岐站**勒垃中华人民共和国江苏省无锡市江阴市霞客大道峭张路路口北面，是无锡地铁S1线个高架三层島式车站。车站共设有4隻出入口。

## 参考资料
上炼新村第一居委会

**上炼新村第一居民委员会**，简称**上炼新村第一居委会**，也叫**上炼新村一居委会**、**上炼新村一居**，是上海市浦东新区高桥镇个一隻居民委员会，办公个地头脚跟是大同路1010弄42号。

## 歷史
1951年，中國石油銷售公司華東分公司勒拉高橋西壗造仔工人新村，取名石油新村，後首來改名上煉新村。1985年6月份，上煉新村居委會分成**上煉一村居委會**搭上煉二村居委會。

2023年底，高桥镇人民政府请示调整上炼新村第一居委会管个地方，调整后首上炼新村个地方东到同清苑、上炼二村西墙头，南至到大同路，西到浦东北路，北到和雅路，下头管1個居民小区（上炼一村）咾1個类住宅（双酉公寓），住宅规模1295户，总建筑面积53789.34平方米。调整以前东到上炼一村东墙头，南到大同路，西到浦东北路，北到上炼一村北墙头，下头管1個居民小区（上炼一村），住宅规模1215户，总建筑面积49339.34平方米。

## 參考文獻
子弹

**子弹**是一种火器类枪械丄用个、弹头/霰弹、推进药、底火整合勒弹壳里向方便裝填发射个弹药。
陈家镇（上海市）

**陈家镇**（崇明說話：Dzen Ka Tsen）勒中国上海市崇明区顶东南丄，东面是新海镇个崇明东滩，南面长江入海口，西面是中兴镇、北面是东平镇前哨新村居委会。上海长江隧桥崇明出口就勒陈家镇里向。面积94.9平方公里。户籍人口6.02万人，外头人1.51万人（2025年）。

## 历史
1995年陈镇乡撤乡改镇，改名陈家镇。1994年3月份，裕安乡撤乡改镇，改名裕安镇。

2000年底，本来个陈家镇搭裕安镇歸併建立新个陈家镇。

## 行政区划
陈家镇有21個村民委員會，10個居民委員會，統共359個村民小組（2023年）。那末有28個村、居：

裕鸿佳苑第一社区居委会、瀛陈居委会、裕弘居委会、裕鸿佳苑第三社区居委会、裕鸿佳苑第四社区居委会、裕鸿佳苑第二社区居委会、裕鸿佳苑第七社区居委会、立新村村委会、瀛东村村委会、新桥村村委会、东海村村委会、铁塔村村委会、朝阳村村委会、奚家港渔业村村委会、协隆村村委会、陈南村村委会、陈西村村委会、八滧村村委会、先锋村村委会、裕丰村村委会、裕安村村委会 、鸿田村村委会、裕北村村委会、花漂村村委会、展宏村村委会、晨光村村委会、裕西村村委会搭德云村村委会。

## 参考文献


## 外头链接
* 崇明区陈家镇国土空间总体规划（修改）(2021-2035)（含近期重点公共基础设施专项规划）
* [上海市崇明区陈家镇郊野单元（村庄）规划（2017-2035年）](https://www.shcm.gov.cn/shcm/abece805-77d3-4b1c-a406-9910b6379bc3/d3a56774-a9eb-4984-9d3a-4fd4617ff8c2/上海市崇明区陈家镇郊野单元(村庄）规划（2017-2035年）.pdf)
潼港一村居委会

**潼港一村居民委员会**，简称**潼港一村居委会**、**潼港一村**、**潼港一居**，是上海市浦东新区高桥镇个一隻居民委员会，南靠大同路，西到通园路（乃朝张杨北路），北至清溪路，东到黄潼港。居委会个地头脚跟是张杨北路5428弄25号。

## 历史
潼港一村居民委员会是1992年（一说1989年）建立个，总户数940户，里向独家头蹲个老人家112户，老龄化有得40%。

## 参考文献
陆凌村村委会

**陆凌村村民委员会**，简称**陆凌村村委会**，勒垃陆凌村西凌家宅127号。

**陆凌村**（上海閒話：Loh Lin Tshen），是上海市浦东新区高桥镇个一隻行政村。难朝是一隻“城中村”，搭上海炼油厂贴隔壁，2023年个辰光常住人口有得7636個人，外来人口交關多。

## 歷史
陆凌村老底子是闰三十八图，八保。1959年建立陸凌大隊，1984年改村制。2005年6個生产队裏向个5個撤脫。

根据《上海市浦东新区金桥-外高桥单元规划（含重点公共基础设施专项规划）》，到2035年，单元里向无得保留保护行政村，陆凌村是高桥镇撤并村。

## 村宅（自然村）
陆凌村主要是由西凌家宅搭陆家宅两隻村宅組成个，拢总有四隻村宅：

* 南宋家宅：勒拉陆凌村南壗，是明朝万历年间形成个，因为勒宋家宅南面咾叫第個名頭。
* 西凌家宅：勒垃陆凌村東壗，是明朝永乐年间形成个，爲仔區別東凌家宅咾叫第個名頭。
* 陆家宅：勒垃陆凌村當中，是明朝永乐年间形成个。
* 小瞿家宅：勒垃陆凌村西北面，是明朝弘治年间形成个，是瞿家宅擴宅來个。建國初只得廿戶人家，後首來一眼村民從陆家宅搬到第搭。

## 參考文獻
陆凌居委会

**陆凌居民委员会**，简称**陆凌居委会**、**陆凌居委**，也叫**陆凌居民区**，是上海市浦东新区高桥镇个一隻居民委员会。伊勒垃浦东北路北段、高桥石化炼油厂个东面，管陆凌新村、石油新村两個老小区。

## 人口结构
本地居民主要是老人，特别是一家头蹲勒屋里个老人咾屋裏向只有得老人个人家比较多；也有外来做生活个工人，也就是所谓个“新上海人”，箇些基本丄全是年轻人。

辖区里向有交关山东平邑县来个人，2000年山东平邑驻上海单位也勒垃箇𡍲成立，是陆凌居民委员会当地个共建管理方。

## 参考文献
杨浦站

**杨浦站**是中华人民共和国上海市楊浦區一座貨運車站，勒垃周家嘴路4041号，是何杨线个終點站。车站是上海铁路局南翔直属站个二等站，办理集装箱、专用线整车货运业务，提供铁水联运。

## 历史
车站1958年造个，1960年3月份试运营，同年7月份正式营业。一开始叫**杨树浦站**，1963年10月份改名杨浦站。

1993年11月份，杨浦站开办集装箱运输业务。1998年7月22号，杨浦站同上海港集装箱发展公司联合组建铁路集装箱港站杨浦港站，推进铁水联运。1999年车站升级城一等站。2013年6月份，原上海海关驻杨浦站办事处升级城上海车站海关，承担车站国际联运货运监管职责。

杨浦站曾经是上海铁路局个直属站，1999年帮原何家湾站合并以后管理本站、何家湾站、江湾站搭仔殷行站。2005年6月份，杨浦直属站合并到北郊站里向，2010年，北郊直属站并到南翔直属站里向。

## 车站结构
杨浦站有得5条到发线。车站货场勒垃周家嘴路4041号，中铁集装箱运营个。货场面积26.18万平方米，设有12条作业线搭仔1条煤水线，货位457隻，还有上海车站海关搭仔去上海电缆厂个专用线。

## 参考
老郎溪話

**老郎溪話**是皖南郎溪地区个本土汉语方言，是吳語太湖片毗陵小片个言话。19世紀长毛导致皖南地区人死脱交关，箇末让江北、河南、湖北移民搬过去，结果么改变仔当地个方言面貌。目前，郎溪縣大部分地区（包括縣城）使用江淮官话，還有得用中原官话、湖北話、安慶話个，甚至浙南吳語方言島个，土著吳語只分佈勒郎溪縣北部定埠、梅渚等鄉、西北部建平、東夏、幸福等鄉，搭仔廣德縣北部下寺鄉廟西地区，是太湖片毗陵小片个。勒垃还用吳語个地方，傳統吳越文化（比方讲跳五猖）亦得到較好保存。

## 方言音系
皖、蘇两省省界，郎溪縣、高淳縣两县县界个定埠鎮方言好当成是郎溪地区吳語个代表。

### 聲母
p布步　pʰ怕胖　b爬盤　m門美　f飛灰　v聞飯
t到道　tʰ太討　d桃同　n鬧難　l連呂
k貴講　kʰ開跪　g葵　ŋ岸我　x化好　ɦ紅豪
ʨ經節傑　ʨʰ秋醜　ʥ齊橋　ȵ泥日女　ɕ休扇　ʑ賢行
ts招坐糟　tsʰ倉昌　dz從蟲潮　s絲師詩　z若絨
Ø而延年胡元雲

**a**全濁聲母只出現勒陽平字前头
**b**[d]聲母有[ɾ]變體
**c**[ʨ]、[ʨʰ]、[ʥ]、[ɕ]聲母勒垃[i]、[ʮ]前實際音值是[ʧ]、[ʧʰ]、[ʤ]、[ʃ]
**d**[ʥ]聲母有辰光好讀[ʑ]；[dz]聲母有辰光好讀[z]
**e**[z]聲母有辰光有[ʐ]變體

### 韻母
ɿ絲師詩　i旗去衣　u步賭五　ʮ書蘇虛
a怕架蛇　ia姐野　ua瓜花　ʮa耍抓
æ三膽間　iæ良槍　uæ彎環　ʮæ賺
ᴇ蓋介隙1　iᴇ隙2　uᴇ怪帥
ɪ妹費嘴短1岸1看1　iɪ延線　uɪ桂貴　ʮɪ稅船權
ɚ耳二兒
ɯ狗口藕短1岸1看1
ʏ漏斗元冤　iʏ收秋留
o過河官母
ɔ保桃　iɔ條橋繞
ɔ͂紅洞講党　uɔ͂蟲孔王光　ʮɔ͂窮胸床
ən根庚魂　in新星　un棍滾　ʮn群順雲
æʔ辣夾　iæʔ甲壓　uæʔ刮呱
əʔ直色　iəʔ日踢鐵藥
ɤʔ北百鹿落各割確　uɤʔ國活出　ʮɤʔ月缺欲
m̩姆尾　n̩爾　l̩裏

**f**[i]韻母的舌葉摩擦成分很重
**g**短、岸、看有[ɪ]、[ɯ]兩種韻母

### 單字調
四聲八調，如下表：

## 参考
赠品

**赠品**，是商家送个商品，一般性会得捆绑正规商品一道卖，也有规定勒垃店里向花仔多少钞票以后另外送个。勒垃小菜场里向买菜个辰光送个根葱久事赠品。
酱

**酱**是带黏性或糊个调味料、佐料或者副食品。望小里讲，酱专指材料经过发酵产生个物事。一些腌渍食品也有得“酱”，比方讲酱瓜。
屯粮巷村村委会

**屯粮巷村**，是上海市浦东新区高桥镇个一隻行政村。**屯粮巷村村民委员会**，简称**屯粮巷村村委会**，勒垃高桥镇和龙路685号。

村里向外地人邪气多，根據2011年个辰光个报导，屯粮巷村伊歇只剩两隻完整个村民小组哉，本地常驻个村民只有100多個人咾，暂住个外地人有2900個人，弄得村里向个环境一天世界，有常时还有治安咾刑事案件。

## 历史
老底子是月十图、九保。1959年建立屯粮巷大队，1984年改村制。

### 西宁王庙
村里向老底子有供奉张瑄个西宁王庙，中华人民共和国成立以前有迎神赛会，西宁王府旗号、灯笼，全写“张”字。文化大革命个辰光改成川沙县聋哑职业学校。

## 村宅（自然村）
* 潘家桥：垃屯粮巷村北面，明朝弘治年间形成个，宅前薛家浜丄有潘家石桥咾叫第個名頭。
* 小厍，垃屯糧巷村東北，明朝弘治年间形成个，因爲勒垃陸凌村南厍个北面，厍比较小咾叫第個名頭。
* 娘娘宫：垃屯粮巷村东南，明初形成个，宅里向老底子有天妃娘娘庙。
* 葛家宅：垃屯粮巷村东南，明朝景泰年间形成个。
* 西黄家宅：垃屯粮巷村西面，明朝弘治年间形成个，西面靠老护塘咾叫第個名頭。
* 屯粮巷：勒垃屯粮巷村当中，明初形成个，本来叫腾阳巷，传说韩世忠咾长毛全勒垃第个巷里向屯过粮咾改名。南面有长毛坟。
* 东朱家宅：垃屯粮巷村西北，明朝弘治年间形成个，是朱姓从苏北搬过来。
* 西朱家宅：垃屯粮巷村西北，是东朱家宅扩宅来个。

## 參考文獻
张瑄（元朝）

**张瑄**（），元朝嘉定（难朝上海市）人。张瑄本来是南宋人，搭崇明人朱清一淘卖私盐、当海盗，后首来投降元朝，管理海運，阿末来垃元成宗手裏畀朝廷捉起来杀脱。

## 生平
张瑄是平江嘉定人，小辰光阿爸无得哉，跟牢姆妈讨饭喫，長大以後身坯高大，力道邪氣大，相信喫酒、賭博咾，鄉里个人全拿渠當孛相人看。崇明人朱清賣私鹽，入吳淞江，到新華鎮糴米，碰着张瑄，兩家頭做仔結拜兄弟。有讲法巡鹽官吏拿渠拉捉起來咾，關垃平江軍獄，提刑洪起畏講：“难朝中原大亂，㑚全是健兒，應該爲國家效力，”就拿渠拉放脫哉。朱清、张瑄回去以後，还是老样做子强盗抢物事，县尉司追得紧哉咾，渠拉只好拖家带口趁船逃到胶州，向元朝投降。也有讲法是董文炳勒垃打临安城个辰光，让伊儿子董士选一家头去劝降个。反正投降仔么，忽必烈封朱清、张瑄做管军千户，跟伊拉个小弟也封仔百户咾总把。

大德七年（1303年），元朝朝廷拿朱清搭張瑄捉到大都，朱清自杀，张瑄搭渠拉儿子张文虎，还有朱清拉儿子朱虎棄市。

## 纪念
难朝个高桥镇屯粮巷村，老底子有一隻西宁王庙，1949年以前有迎神赛会，西宁王府旗号、灯笼，全写“张”字。文化大革命个辰光改成川沙县聋哑职业学校。

## 参考文献


## 延伸阅读
* 
*
上海碧云良千足球俱乐部

**上海碧云良千足球俱乐部**（）是一支已经解散个半职业足球俱乐部，2001年成立个，主场设勒上海浦东金桥镇碧云国际社区个碧云国际体育休闲中心。2002年丙级联赛搭2003年乙级联赛个辰光，球队冠名**上海科化足球俱乐部**。球队参加过中国足球乙级联赛搭仔丙级联赛。

## 历史
球队2000年成立，叫**上海良千足球俱乐部**，“良千”是“2000”个谐音。後於2002年冠名为**上海科化良千**。球队是外国人帮中国人共同创建个，有外资背景，还请仔前英格兰青年队主教练、前中国青年队主教练基斯·布伦特做教练。

球队勒垃2005赛季中乙联赛开赛前退出，箇以后球队再也呒没勒垃各级比赛丄出现过。

### 成绩

## 球员
碧云良千个球员基本浪没职业球员，大多是20岁弗到个业余选手，外加一眼资历老个前上海有线02个球员。

## 外部链接
*乙级联赛复赛战罢三轮 天娜晋级、碧云良千掉队-东方体育日报-03/10/7
*科化足球训练（中国）官方网站
海岛（湖州）

**海岛**（湖州闲话：Hei Tau），是吴越湖州城里向个一块场许，是介歇吴兴区人民路以東，塔下街以南，廣場前路以北，梳妆台以西个一片。箇歇許丄个設施有全民健身中心（人民广场）、第一人民医院、湖州市第十二中学咾啥。

## 参考文献
Abaqus

**ABAQUS**是一种商业性个通用有限元素法软件，用勒机械、土木、电子等行业个结构搭场分析丄。ABAQUS早年是美国HKS公司个产品，2005年代中期卖畀达索公司，故咾也叫**达索SIMULIA**。ABAQUS个主要模块有得可视化图形界面CAE、隐式求解器STANDARD、显式求解器EXPLICIT三部分，还有得其它特殊功能模块。ABAQUS个二次开发好分成基于Fortran个子程序开发搭仔基于Python个GUI开发。

## 参考

## 外部链接
*
湖州市第十二中学

**湖州市第十二中学**，简称**湖州十二中**，是吴越浙江省湖州市吴兴区个一個公办初级中学，拉塔下街122号。

## 历史
湖州十二中个历史好追溯到1901年，箇辰光上海南翔悦来书塾（分成男生部“华英学堂”搭女生部“文洁女塾”）个一部分学生子搬到嘚湖州马军巷，到1905年貤搬到湖州“海岛”。1906年，文洁学堂改名湖郡女塾，1912年，貤改成湖郡女学。因为有中学教育嘚咾，后首来貤改名“湖郡女子中学”。

男生部华英学堂拉1910年改名“海岛中学”，1915年改名“**东吴大学附属第三中学**”，到1932年貤搭东吴大学第二附属中学合併成立“**东吴大学吴兴附属中学**”。

1952年12月份，湖郡女中搭东吴大学吴兴附中合併，建立湖州初级中学，1957年改名湖州第二初级中学，第二年改名湖州第二中学。1998年，湖州二中个初、高中部分开，高中部搬到另外个地方，初中部留拉原地，改名**湖州市第十二中学**。2001年8月份，湖州四中、湖州八中、湖州十二中个高中部合併成立湖州市第十五中学，2004年3月份改名成介歇个浙江省吴兴高级中学。

2023年4月20号，举行揭牌仪式，湖州市第十二中学貤变成湖州市第二中学附属初级中学嘚。

## 建筑
私立东吴大学吴兴附属中学旧址介歇拉第十二中学校园里向，有东吴大学吴兴附中个辰光造个小红楼搭向上楼介兩幢房子。2017年以“私立东吴大学吴兴附属中学旧址（含红楼）”个名字成为湖州市第七批市级文物保护单位。

## 参考文献
ほ

平假名**ほ**搭片假名**ホ**是日语个假名之一，勒五十音图里头排列六行四列，罗马字为he，作助词读“え”。ほ（平假名）帮ホ（片假名）是清音，對應个濁音是ぼ（平假名）搭仔ボ（片假名），半濁音是ぽ（平假名）帮ポ（片假名）。渠个通话表为“のホ”。

## 笔顺
泗水新村

**泗水新村**，是吴越杭州市上城区个一隻民國建築羣，開始辰光是浙江省政府民政厅个宿舍，日軍占领脱杭州後首，勒垃泗水新村開設过慰安所。

## 历史
1934年，泗水新村垃宋代慈幼局旧址个慈幼路丄开建，以泗水坊得名，伊歇是浙江省政府民政厅个宿舍。新村佔地1.998畝，建築面積1584.96平方米，是三列有幾隻單元个新式石庫門房屋，攏總有大小房間63間。

1937年12月底，日軍占领脱杭州，勒垃泗水新村開仔「關門亭」慰安所。另外還有日華樟腦會社、西湘影戲院咾啥个日資企業。根據1940年《支那在留邦人人名録》，泗水新村裏向還有一爿朝鮮人開个「第一亞細亞亭」慰安所。

抗战胜利以後，泗水新村转到交通银行杭州分行名下，1949年以後，改成功機關幹部宿舍。

## 保护

2006年8月16号，杭州市政府批复泗水坊历史地段保护规划。泗水坊历史保护地段，北到国货路，南到将军路（原来个人民路），东到浣沙路，西到延安路，包括泗水新村个四幢砖木结构联排公寓搭街丄个两层楼木屋。2021年到2022年，上城区对泗水坊历史地段进行整治。

2010年开始，泗水新村个居民搬迁，2011年，**泗水新村建筑群**畀杭州市政府列入《杭州市第六批历史建筑保护名单》。

## 参考文献

## 外部链接

* 023-泗水新村建筑群
学堂桥

**学堂桥**是中国上海市苏州河丄一座人行桥，勒垃华东政法大学南北校区当中，是1934年荣德生畀上海圣约翰大学捐赠5000美元修建个，目的是方便师生穿两隻校区，伊个辰光伊儿子荣毅仁正好勒垃箇𡍲读历史系 。

## 参考文献
严家淦

**嚴家淦**（），中华民国政治人物，小名**雨荪**，初名**静波**，号**兰芬**，后首改名**家淦**，字**静波**，吴越江苏吴县（难朝归苏州市）人，祖籍鄞县（难朝归宁波市），中国国民党籍，是个财经专家，当过中华民国政府个经济部部长、财政部部长、行政院院长、副总统搭第5任总统。

1986年9月份因为脑溢血住院治療。1993年12月24号过世。

## 参考文献
东海二桥

**东海二桥**是上海立项批复个一隻交通項目，是东海大桥以后上海市第二座跨海大桥，设计规划是铁路公路两用桥，两端分别是上海S2公路搭仔浙江省舟山市大洋山岛。东海二桥是上海自贸区个配套项目，主要客流会得是自贸区带来个货运。

## 参考资料
金山铁路黄浦江特大桥

**金山铁路黄浦江特大桥**是金山铁路支线跨黄浦江个工程。大桥勒垃松浦大桥下游27米个地方，是双线铁路专用桥，全长3518.17米，跨江面主桥长456米，主跨是四孔钢桁梁。

大桥2011年3月22号贯通，2012年9月28号同市域金山线一淘投入使用。

## 参考资料
闵浦三桥

**闵浦三桥**，也叫**[[昆阳路]]越江大桥**，是黄浦江丄一座桥，也是上海省道223线个一部分。闵浦三桥勒垃奉浦大桥上游6.8公里，松浦大桥下游6公里个地方，北起北松公路昆阳路口，南到黄浦江南700米浦卫公路。大桥有上下两层，上层是双向六车道，是畀机动车跑个，下层畀行人、非机动车走。

2017年1月份，桥正式开工，2020年10月28号正式启用。

## 参考
隆昌路隧道

**隆昌路隧道**是中国上海市一座勒垃造个横跨黄浦江个隧道，勒垃内环杨浦大桥帮中环军工路隧道当中，北起隆昌南路杨树浦路路口南面，南到云山路栖山路路口北面，建设规模双向4条机动车道，设计车速40公里/小时，预留同杨浦滨江南段核心区规划阳浦路地下连通道个定向匝道衔接条件。

## 参考资料
辰塔公路横潦泾大桥

**辰塔公路跨黄浦江大桥**是跨黄浦江上游横潦泾个一座桥，北起甘德路，南到十二勤河，全长1648米，拿石湖荡镇帮泖港镇串联勒一道。2015年12月30号下半天3点钟通车个。

## 参考
四川路桥（上海）

**四川路桥**，是吴淞江丄个桥，北面是虹口区四川北路，南面是黄浦区四川中路，长70.97米，宽18.2米，是3孔钢筋混凝土单悬臂结构桥梁。

## 历史
四川路桥址原先是二坝郎摆渡口，清光绪四年（1878年），工部局勒垃摆渡口处造仔宽3.66米个座木桥，叫**里白渡桥**，又叫**白大桥**。清光绪九年（1883年），工部局勒垃原址重造9.45米宽个木质新桥。光绪十八年（1892年）又修整两趟。1922年，桥拆脱，重造了座钢筋混凝土桥梁，1923年造好个，是去虹口个主要通道。因为桥北面有1922年造个上海邮政总局大楼，故咾也叫**邮政局桥**。1943年命名四川路桥。
东林镇（湖州市）

**东林镇**（湖州閒話：Ton Lin Tsen）是吴越浙江省湖州市吴兴区个一隻辖镇，有拉湖州市区南郊，因爲有东林山咾叫“东林镇”。东林镇西面靠东苕溪，北面靠104国道，四面搭道场乡、妙西镇、埭溪镇、菱湖镇、钟管镇搭洛舍镇搭界。

## 历史沿革
1949年4月27号，共产党占领湖州，5月17号成立吴兴县人民政府，6月份废脱“保甲”制度，改成“村组制”，东林乡人民政府建立，乡下底设村。箇个辰光，东林乡搭泉溪乡归埭溪区，菁山镇归妙西区。

1984年2月份，撤社建乡，东林人民公社改名东林乡，锦山人民公社改名锦山乡，青山人民公社改名青山乡，“大队”也改成“村”，“生产队”改成“组”。1995年11月份，锦山乡撤乡建镇；第二年1月份，东林乡撤乡建镇。1999年10月份，东林镇搭锦山镇合併，设立东林镇。2001年6月份，青山乡併进东林镇。

## 行政区划
东林镇下头有三隻居委会咾廿三隻行政村：

* 东林居委会、青山居委会、锦山居委会
* 泉庆村、泉益村、泉心村、星火村、星敏村、星联村、星群村、星华村、东南村、东方村、东升村、东华村、保卫村、保丰村、保健村、东明村、保永村、保国村、胜利村、三合村、南山村、青联村、青山村

## 参考文献
茭白园

**茭白园**勒垃上海市杨浦区西南部江浦路茭白园路箇块地方，有得两百多年个历史。乃朝江浦路以东个叫东茭白园，西面个叫西茭白园。

伊原先是农村，中余浦（乃朝双辽路）横穿整块地，多个是农地水塘，主要种个是茭白，邪气出名，故咾叫茭白园，大致范围是中余浦以东，严家祠堂以西，蒋家浜以北。20世纪初，南面租界造工厂，茭白园一带人口也逐步多起来，村里向也开始造房子出租。1930年以后，中余浦南段畀租界填没脱，江浦路从昆明路向北延伸到茭白园。1937年“八·一三”淞沪战争爆发，房子侪烧光哉。抗战胜利以后重造，还是叫茭白园。新中国成立以后，因为人搭房子弗断增加，拆成东、西茭白园两隻居民点。西茭白园比东茭白园大，住个人也更集中，多是平房，也有一部分两层楼个。商店设勒江浦路，有得菜场、饭店、机械厂仓库、杨浦棉絮厂、豆制品厂咾啥个。东茭白园还有得茭白园小学、幼儿园。2017年动迁动脱。当中个路原先是村里向个小路，是1952年铺装弹硌路，1984年11月份铺沥青混凝土路面个**茭白园路**，东起杨树浦港，西到江浦路，现在只挺箇条路哉。

## 参考
倪思

**倪思**（），字**正甫**，号**齐斋**，湖州归安（介歇个浙江省湖州市菱湖镇射中村）人。

倪思是乾道二年进士，淳熙四年（1177年）做瑞州判官。淳熙五年（1178）中博学宏词科。

嘉定十三年（1220年）过世，谥号**文节**。

清朝光绪《余姚县志》卷十五记载：“侍郎倪思墓在贺溪。”根据倪思看坟人后代指证搭文物专家考察，确定倪思个坟勒垃凤山街道同光村张家狮子山。

## 著作
《班马异同》、《经钥钼堂杂志》、《重明节馆伴语录》

## 参考文献
俞家漾

**俞家漾**，介歇也写成**余家漾**，是老底子吴越湖州城东个一隻漾，分成南漾咾北漾，传说是因为宋朝俞澄拉湖州城东临湖门外头造嘚隻俞氏园咾得名个（看下脚个“历史”章节）。後首來北漾畀人填脫，造嘚商品房小區“余家漾”小区，南漾个场许改造成嘚余家漾公园。介歇“余家漾”指个是箇塊區片。

## 历史
清朝光绪《乌程县志》寫，“俞氏園在臨湖門外俞家漾口，宋俞澄置。”介咾介，普遍个一种讲法是，俞家漾个名字是从俞氏园来个。但是宋朝倪思个《經鉏堂雜誌》咾、周密个《癸辛雜識》裏向，全寫俞氏園是有起拉湖州“城內”个。元朝至正年间，拉临湖门外头造嘚隻“屯田祠”，也叫“俞太保祠”，纪念屯田郎中俞汝尚（俞澄拉太太公）。

解放之後，俞家漾个邊丄是市區吉山蔬菜专业村个龙泉渡、高桥头、漾墩咾介五六隻自然村，擔着世界田径锦标赛女子标枪冠军个徐德妹，就是生拉漾边丄个吉山村村民。

2003年，湖州升华房地产开发有限公司通過竞拍，搭余家漾地块买脱来，拉以前俞家漾北漾个场许造嘚個商品房小區“升华·余家漾”。俞家漾剩脱来点水变成小区里向个一条小河浜嘚。

## 搭界个文章

* 俞澄
* 余家漾社区
* 余家漾公园
* 吉山村社区

## 参考文献
四川北路

**四川北路**勒垃上海虹口区，总长3.7公里是上海公共租界工部局勒垃1870年代到1900年代修个，南面从四川路桥出发一路往北到鲁迅公园，老底子叫**北四川路**，是20世纪上海四大商业购物中心街之一。

## 参见
* 四川中路
* 四川南路

## 参考
迎宾三路地道

**迎宾三路隧道**，又叫**迎宾三路地道**，是上海市闵行区、长宁区之间个一条隧道，承担虹桥综合交通枢纽部分集散交通。伊单管双层设计，设计时速40公里/小时，是全世界顶早个直径大于12米横穿机场跑道个土压平衡盾构隧道，也是上海市第一条用LED中央灯带照明个隧道。伊西起申昆路、申滨南路路口，向东先后穿越七莘路高架、北横泾、虹桥国际机场绕滑道、主跑道、航油管、停机坪、铁路101专线外加历史保护建筑咾啥个，接迎宾三路S20路口，2011年10月29号通车，原本绕行沪渝高速个机动车好改走箇条地道抄近路去虹桥枢纽。必过因为驾驶员习惯、虹桥枢纽里向路复杂程度外加社会车辆驾驶员弗熟悉路况、差头直接走申昆路更便当咾啥个原因，隧道开通一年里向只有得两成使用率。

隧道预留向东延伸个条件，预计好延伸到虹桥路虹井路伊面。

## 参考
吉山村社区

**吉山村社区**，是以前吴越湖州市吴兴区飞英街道个一隻社區，前身是**吉山村**。

标枪运动员徐德妹是吉山村村民，1991年擔着嘚世界冠軍。

## 歷史
吉山村，古辰光叫**东濠村**。宋朝手里属“稷三”圩，水田用《千字文》顺序排列，許丄排着“稷三圩第三”，簡稱“**稷三**”，後歇來俗寫成“吉山”。

清朝雍正七年（1729年）推行順莊法，吉山村歸近城區臨湖門外第廿二莊。民國手裏早期歸吳興縣苕東镇。抗日勝利之後歸龍泉镇。

1969年湖州人民公社建立个辰光改成吉山大队，湖州镇建立个辰光变成镇直属大队。镇撤脱之后，归龙泉街道。

1979年之前下头有龙泉渡、小高前（南墙壕）、小桥头、高桥头、章计村、漾墩、梅家庄（北墙壕）、石柱头、西城湾、叶家庄介10隻村坊，9隻生产队，耕地1500亩，主要种菜，也经营另外刮副业。1980年开始，城市建设发展，村里向开始征地拆迁，造起吉山新村、文苑居民小区搭一批工厂咾商店，到1994年只剩脱龙泉渡、北漾墩、梅家庄介三隻村坊，还有章计村个一部分，有耕地180亩，鱼塘113亩。

1984年3月份，大队改成村。1986年6月份，建立**吉山居委会**。2000年12月份，改成社区，有349户，785個人。第二年划畀飞英街道管。后歇来渠个地方逐步納入吉北社区搭文苑社区，但是组织机构还勒许。2023年出版个《浙江省标准地名录》里向弗曾收錄箇個地方。

## 參考文獻
文心一言

**文心一言**（）是百度公司開發个聊天機器人，好同人互動、回答问题、协助创作。2023年3月20号，百度宣布文心一言雲服務勒垃3月27号上線，同一日天还推出企业级大语言模型服务平台**文心千帆**，同年8月31号全面开放畀全球用户用。2024年9月4号，百度宣布文心一言APP升级成“**文小言**”。2025年4月1号开始，文心一言官方宣布全面免费，並启动原先会员个退费程序。

## 参考
苏州趣普仕足球俱乐部

**苏州趣普仕足球俱乐部**，是一支中国已解散个足球俱乐部，2004年1月份成立个，是苏州市第一家职业足球俱乐部，主场设勒苏州市体育中心。2009年，苏州趣普仕畀宁波华奥吃脱。

## 历史
2004年1月份，苏州趣普仕俱乐部成立，勒垃当年中乙联赛南区里向获得第7名。05赛季因为资金问题，只打仔一场比赛就宣布退出哉。

2006年8月份，前中国国家足球队队长、亚洲足球先生范志毅加盟俱乐部做技术总监外加主教练，必过因为俱乐部劳资纠纷，替球员追讨工资个范志毅帮俱乐部管理层产生矛盾，畀俱乐部集体开除。

2008年2月份，苏州趣普仕帮镇江中安合併，俱乐部名称改叫**苏州趣普仕中安足球俱乐部**。球队勒垃08年中乙南区只有第5，呒没进升级淘汰赛阶段。

2009年，苏州趣普仕整队并进宁波华奥。

## 参考
镇江中安足球俱乐部

**镇江中安足球俱乐部**，是中国已经解散个半职业足球俱乐部，前身是2002年成立个**上海维润足球俱乐部**，曾參加2004年中国足球乙级联赛，呒没出线。伊个辰光球员大都从上海徐根宝足球基地来个。

2007年3月28号，俱乐部搬去附近个镇江市，是江苏省里向继江苏舜天、南京有有、苏州趣普仕以后个第四支职业足球俱乐部，也是镇江第一支职业足球俱乐部。球队主场是镇江句容体育场，还有得江苏科技大学个支持，主力球员里向有相当部分是江苏科技大学个大学生，想成为北京理工大学足球队以后中国足坛第二支体教结合个职业足球俱乐部。必过阿末球队只勒垃中乙联赛分区赛里向排第7，没进淘汰赛。

2008年赛季开始前，球队并进苏州趣普仕足球俱乐部里向，成立苏州趣普仕中安足球俱乐部。第二年，苏州趣普仕又并进宁波华奥。

## 曾用名
*2002-2006年 上海维润
*2007-2008年 镇江中安

## 参考

## 外部链接
*镇江中安足球俱乐部官方網站
车亭公路

**车亭公路**是中華人民共和國320國道个一部分，勒垃上海市松江區、金山區，北面从车墩镇个北松公路到新車公路个十字路口出发，一路向南到亭林镇个大亭公路、亭楓公路、亭衛公路三條路交界處，长15.6公里。伊1974年到1976年修个，用路两端地名車墩鎮、亭林鎮个头一个字命名。

车亭公路丄有得松浦大桥，下层是原金山线单线铁路，2018-2020年改造成人行道；上层是双向六车道公路。

## 参考
中共浙西北特委革命遗址陈列馆

**中共浙西北特委革命遗址陈列馆**，是吴越湖州市南浔区东迁街道个一爿乡村博物馆。

## 历史
1941年皖南事变之后，为嘚适应新个斗争形势个需要，1941年2月份，中共苏皖区党委为嘚加强对浙西路东各县咾江苏锡南苏西地区党个工作个统一领导，决定成立中共浙西北特委。箇一年夏天公，經過华中局个批准，苏皖区党委调整浙西党组织咾管辖范围。以京杭国道为界，搭浙西特委分设澄浙西搭浙西北两個特委。浙西北特委由朱辉当书记，刘烈人、张鏖、徐明当委员，辖路东片个吴兴县委（包括含江苏吴江县个严墓区委）、嘉兴县委、海北工委搭江苏锡南、苏西地区个太湖县委，作为抗战中期浙西北、苏南地区党个顶高领导机构。中共浙西北特委建立后之后，机关先后设拉吴兴县个双林、吴江县个严墓，后歇来搬到敌占区吴兴县个南浔镇，拉介歇个南浔区东迁街道浔北村，本来是特委书记朱辉拉老婆汪群拉屋里——南浔镇运河北面个姚家滩汪宅。

1942年，浙西北特委撤离南浔。箇个旧址后歇来弗曾畀人保护好，建筑损毁得蛮严重许。

2019年，市文物局公布中共浙西北特委旧址为不可移动文物。同一年开始維修。

2020年，主体工程个基本修建工作完成。2021年完成布展咾正式开放。

## 陈列馆
修好个陈列馆建筑面积399平方米，分两层楼，展示内容分成六大篇章，介绍中共浙西北特委机关个发展历程。

## 参考文献
宁波华奥足球俱乐部

**宁波华奥足球俱乐部**是中国一支已解散足球俱乐部。球队2006年成立，主要球员是浙江绿城二队，是宁波第2支职业球队（宁波第1支职业球队是转卖去沈阳个宁波慈溪中豹队），主场设勒富邦体育场。2006年头一趟参加中国足球乙级联赛就进入决赛阶段，必过输畀当年冠军北京理工。

2008年，宁波华奥队同美国职业足球大联盟球队华盛顿特区联队进行三年商业合作，必过球队预赛表现弗好，呒没进决赛阶段。

2009年，另一支乙级球队苏州趣普仕整队并进宁波华奥，必过球队勒垃乙级联赛个表现更加推板，只有2平8负，呒没赢一场，排名阿末，随后解散。

## 参考
新华路隧道

**新华路隧道**，也叫**新华路地道**或**新华路下立交**，勒垃中华人民共和国上海市长宁区新华路，1971年造个，全长700米，高头是原沪杭铁路路段（今3号4号线轨交路基），一开始是敞开式个，原畀外宾车队直接穿过沪杭铁路用个，箇末伊拉弗用畀火车通过辰光放个栅栏拦脱，是上海第一条铁路下隧道。1972年2月份，尼克松总统车队从箇条地道进上海市区签个“上海公报”。2001年9月30号，新华路隧道改建工程通车，彻底解决人车分行个矛盾。
## 参考文献
斯瓦蒂·维贾伊·库尔卡尼

**斯瓦蒂·维贾伊·库尔卡尼**（，），印度外交官，乃朝是印度驻阿尔及利亚大使。

## 经历
斯瓦蒂·维贾伊·库尔卡尼有印度那格浦尔政府医学院（）个内外全科医学士学位。1995年加入印度外交服务。

1997年到1998年，以三等秘书（语言培训生）个身份垃印度驻西班牙大使馆做生活。2001年到2003年，垃印度驻毛里求斯高级专员公署当一等秘书。2005年至2008年，垃印度驻英国高级专员公署当一等秘书。k2008年到2012年，当印度驻阿曼使团副团长。2012年到2014年，当印度驻南非开普敦总领事。2014年到2018年当马哈拉施特拉邦孟买护照办公室主任。

勒垃印度外交部总部，库尔卡尼当过外交部长特别助理，后首来调任马哈拉施特拉邦浦那护照办公室主任（1998年到2001年）；2003年到2005年当外交部副处长，分管奥地利、塞浦路斯、希腊、斯洛文尼亚、瑞士、列支敦士登、梵蒂冈、马耳他、葡萄牙、爱尔兰搭西班牙个事体。

出任印度駐阿爾及利亞大使以前，庫爾卡尼勒垃当印度駐美國亞特蘭大總領事。

2024年9月13日，畀印度政府任命为驻阿尔及利亚大使。下一任印度9月30日，向阿尔及利亚总统递交国书。

## 参考文献
叶榭镇

**叶榭镇**，是中华人民共和国上海市松江区下头个镇，面积72.49平方公里，户籍人口4.87万人（2008年）。2017年，叶榭镇下头张泽社区个张泽羊肉成为区非物质文化遗产。

## 参考
车墩镇

**车墩镇**，是中华人民共和国上海市松江区下头一隻镇，面积45.3平方公里。户籍人口3.52万人（2008年）。车墩影视基地勒垃镇里向。
中国乒乓球协会

**中国乒乓球协会**（，缩写为**CTTA**），简称**中国乒协**，是中华人民共和国有独立法人资格个全国性群众体育组织。伊是中国勒垃国际乒乓球联合会、亚洲乒乓球联盟个代表，也是乒乓球运动勒垃中华全国体育总会个代表。

## 机构设置
*联赛委员会
*教练委员会
*全民健身委员会
*少年委员会
*裁判竞赛委员会
*科研委员会
*新闻委员会
*器材委员会

## 历代主席
# 陳先（1955年-1979年）
# 徐寅生（1979年-2009年，1995年-1999年做国际乒联主席）
# 蔡振华（2009年-2018年12月1号）
# 刘国梁（2018年12月1号-2025年4月23号）
# 王励勤（2025年4月23号-）

## 参考

## 外部链接
*
川东农场

**光明食品集团上海川东农场有限公司**，老底子叫**上海市川东农场**，简称**川东农场**，是中华人民共和国上海市勒垃江苏省盐城市大丰市个一块飞地，畀上海产粮，大家叫伊上海个“菜篮子”、“米袋子”。川东农场由五大部门组成，有得养猪场、饲料场、动物保护中心、沼气发电站咾啥个。耕地3万余亩，生猪养殖规模年上市七万头。

2014年初，按照光明食品集团个要求，原川东农场、原海丰农场先后帮上海农场实施行政归并，成立新个上海市上海农场。2018年完成公司制改制，现在主要以企业模式运营，承担经济开发、社区管理职能。

## 参考文献
浦东大道地道

**浦东大道地道**，是上海市浦東新區一条隧道，是东西通道个一部分。西端勒垃延安东路隧道浦东出口，东端勒垃万德路（西向）、龙居路（东向），全长6.1公里。伊上层是车辆道路，下层是轨道交通14号线，全通道预留6座车站。浦东南路往西工程是2007年12月份开工个，挺下来个帮14号线一道造个，伊段是2014年11月29号开工，2022年12月24号通车个。

## 出入口列表

## 參考資料
漕宝快速路

**漕宝快速路**，老底子叫**漕宝高架路**，是上海市虹桥综合交通枢纽一纵三横快速疏散系统配套工程之一，西起嘉闵高架路，东到中环路，全长约7.7公里，是双向六车道，设计时速80公里，地面道路六快二慢，原计划2009年造好通车，必过沿线老百姓意见弗统一，结果呒没造，伊個辰光全部按照高架快速路设计个。2019年7月1号，项目经上海市发展和改革委员会批复，勒垃2021年4月9号開工。

漕宝路快速路工程包括主线搭地面道路两部分。新造主线长约7.1千米，用高架、隧道形式，快速路标准，基本建设规模双向6车道。地面道路改造长约3.9千米，主干路标准，从双向4快2慢拓宽到双向6快2慢。现行设计中，嘉闵高架路到中春路段帮万源路至中环路段是高架段，中春路到虹莘路段是地下段。

## 参考
较大的市

**较大的市**，是中华人民共和国法律个一隻专有名词，历史丄好分成下头两种概念：
* 广义上指个是《宪法》丄个“**较大的市**”，是1954年《中华人民共和国宪法》里向提出个一隻行政区划方面个概念。箇种“市”好依法设置市辖区、县、自治县。
* 狭义上是《地方组织法》丄个“**经国务院批准的较大的市**”（共18隻）外加《立法法》丄个“**本法所称较大的市**”（共49隻），是1982年《中华人民共和国地方各级人民代表大会和地方各级人民政府组织法》（“地方组织法”）帮2000年《中华人民共和国立法法》分别提出个地方立法权方面个概念，现在已经废止脱哉。箇两类“市”好依法制定地方性法规、地方政府规章。

箇两种概念侪明确使用“较大的市”箇隻词，必过具体规定帮伊个实际意思弗一样。2015年，《立法法》《地方组织法》修改仔么，有地方立法权个“市”范围扩展到所有个“设区市”（截至2025年，共有289隻）。另外还有几隻弗设区个市，对伊拉，2015年，全国人民代表大会通过《全国人大关于修改〈立法法〉的决定》，授权广东省东莞市、中山市、甘肃省嘉峪关市、海南省三沙市比照适用《立法法》有关畀伊拉设区的市地方立法权个规定。2023年，全国人大又授权海南省儋州市箇隻能力。故咾到2025年，所有293隻地级市侪有得地方立法权，而且只挺前头《宪法》浪规定个一种“较大的市”概念。

## 备注


## 参考
不设区的市

对**地级市**来讲，**不设区的市**指个是中华人民共和国个建制市里向自家呒没市辖区个地级市，又叫“**直筒子市**”。箇𡍲个地级市“市辖区”指个是“区人民政府”所对应个各类县级行政区，而弗是作为市人民政府派出机构个管理委员咾啥个“行政管理区”（比方讲开发区、高新区），设立、撤销侪要经过国务院正式发文批准个。不设区的市个人大代表直接选举产生。

乃朝中国只有4座地级市（广东省中山市、东莞市，海南省儋州市帮甘肃省嘉峪关市）是直筒子市，别个侪是设区市。直筒子市帮设区市一样侪有地方立法权。

## 参考
设区的市

**设区的市**简称**设区市**，是现在中华人民共和国法律常用术语，指个是设有市辖区个建制市，包括绝大部分地级市，弗包括直辖市。《中华人民共和国宪法》拿除开直辖市个市分成“设区的市”帮“不设区的市”。设区市个人大代表是伊下级县级行政区（市辖区、县、自治县、县级市）人民代表大会推选产生个。

乃朝中国只有4座地级市（广东省中山市、东莞市，海南省儋州市帮甘肃省嘉峪关市）下头呒没市辖区。
西德尼·斯维尼

**西德尼·斯维尼**（，）是一個美国女演员。渠垃2018年因为出演电视剧《無得一樁好事體！》（）、《使女个故事》（）搭迷你剧《利器》（）咾开始引人注目。第二年，渠貤垃昆汀·塔伦蒂诺导演个电影《從前，有個好萊塢》（）裏向演仔個小腳色。

朝後去，斯維尼因为HBO连续剧《亢奮》（，2019年到難）搭选集剧《白莲花大饭店》（，2021年）第一季里向个演出越加出名，还擔仔两趟黄金时段艾美奖提名。2023年，渠垃剧情片《现实》（）裏向扮演蕾亚莉蒂·温纳，还主演了卖座浪漫喜剧《爱爱爱上你》（）。2024年，渠主演超级英雄电影《结蛛夫人》（），还监制兼主演恐怖片《鬼圣胎》（）。

## 早年经历
西德尼·伯妮丝·斯维尼（）1997年9月12号生垃美国华盛顿州斯波坎，爷娘是史蒂文·斯维尼搭丽莎·斯维尼（娘家姓马德，Mudd）。渠拉娘老早是做刑事辩护律师个，爷是做酒店行业个。渠有一個阿弟。渠从小拉爱达荷州北面、靠近华盛顿州边境个狭地长大，蹲垃一个湖边个乡下头老屋裏向，箇幢房子已经传仔五代人。斯维尼讲过自家出身“信教个人家”。

斯维尼初中读个是斯波坎个圣乔治学堂。渠从小相信运动，渠講過：“我啥个运动全参加”，“我踢足球、打棒球、滑雪，还孛相尾波滑水”。渠小辰光孛相尾波滑水出过意外，滑水板个边沿望后一弹，擔渠眼睛旁边个皮劃破哉咾，留仔道疤。

渠对演戏感兴趣，是因为有趟斯波坎壗頭拍独立电影招群众演员，渠去试镜。为仔让爷娘同意自家演戏，渠专门做仔份五年职业规划。渠开始垃西雅图搭俄勒冈州波特兰试镜、接广告，伊歇屋里暂时蹲垃兩個地方，到渠13岁个辰光，一家門搬到仔洛杉矶。

高中裏向，斯維尼参加过机器人队搭数学俱乐部。渠從加州伯班克个布莱顿霍尔学校毕业个辰光，是班级里成绩頂好个学生子。2016年，斯威尼垃好莱坞环球影城打过一段辰光个工，接着戏约后首就辞职哉。渠还垃加州大学洛杉矶分校读过一歇歇个书。

## 职业经历
斯维尼暴出道个辰光先是勒垃幾部電視劇裏向客串，像是《90210》、《犯罪心理》、《实习医生格蕾》、《美少女个造话》咾啥个。2018年渠主演仔Netflix个《無得一樁好事體！》，演个是俄勒冈州高中女学生子艾玛琳·阿达里奥。后首来又出演仔HBO个迷你剧《利器》，演艾米·亚当斯个脚色垃精神病院里向认得个室友爱丽丝。本来渠个角色戏份弗算多，必过导演一直搭渠加戏。为仔演好第个脚色，斯维尼特为研究过有心理毛病搭自残倾向个丫头个案例，还跑到收治自残病人个医院去观察过。渠是两部戏一淘拍个，一个礼拜裏向工作日腳拍《無得一樁好事體！》，周末再拍《利器》。

## 个人生活
斯维尼2018年搭商人乔纳森·达维诺开始轧朋友，2022年正式定婚。两家头一淘合作制片，包括《爱爱爱上你》搭2024年个《鬼圣胎》，斯维尼一径擔达维诺当作自家个“制片搭档”。必过2025年，兩家頭宣布分手，原定5月份舉辦个婚礼也取消脫哉。

斯维尼是個汽车发烧友，自家动手修过一部1969年款福特烈馬搭1965年款福特野馬。伊还搭福特汽车公司合作，參加2024年特别款野马个设计。

## 参考文献
拉伊·布拉尔·巴蒂

**拉伊·布拉尔·巴蒂**（／，，），是一個15世纪下半葉个巴蒂家族个穆斯林拉傑普特封建領主。

## 生平
拉伊·布拉尔从渠拉爷拉伊·博埃（）手里向继承仔德尔文迪（）个柴明达尔（地主）个位子。

有種話頭講拉伊·布拉尔搭後歇來錫克帝國个大君有同一個祖先。

为仔纪念拉伊·布拉尔勒垃锡克教裏向重要个地位，2022年10月15号，锡克教管理委员会垃金庙建筑群裏向个中央锡克博物馆（Central Sikh Museum）裏向擺仔一幅拉伊·布拉尔个畫像。本來渠垃巴基斯坦个后代畀渠拉邀请参加箇趟活动，但是渠拉个签证朆畀印度政府批准。

## 參考文獻
彭浦新村街道

**彭浦新村街道**是中国上海市静安区下头一隻街道，勒垃静安区西北部。伊东到岭南路、场中路，对过是临汾路街道；南面是铁路北郊站北围墙、场中路，对过是大宁路街道、彭浦镇；西面隔开东茭泾是宝山区帮彭浦镇；北面隔开原北长浜（现在个景风路）、高压线走廊、共康路是宝山区高境镇、庙行镇，面积3.83平方公里，户籍人口12.54万人（2008年）。彭浦新村勒垃20世纪90年代是上海动迁安置房集中个一隻区域。

## 行政区划
彭浦新村下头有33隻居委会：彭浦新村第一居委会、彭浦新村第三居委会、彭浦新村第五居委会、彭浦新村第七居委会、平顺路一八零弄居委会、岭南路五三九弄居委会、彭新居委会、临汾路一二四四弄居委会、闻喜路一一一零弄居委会、临汾路一五六四弄居委会、场中路二四七一弄居委会、共和新路四五五五弄居委会、平顺路七九零弄居委会、临汾路八九四弄居委会、场中路二四零一弄居委会、闻喜路九三五弄居委会、三泉路四二四弄居委会、保平居委会、三泉路七七零弄居委会、三泉路五一七弄居委会、三泉路八二一弄居委会、三泉路六零一弄居委会、三泉路一零一五弄居委会、临汾路一五一五弄居委会、共康三村居委会、共康四村第一居委会、共康四村第二居委会、保德路一三一六弄居委会、曲沃路四三零弄居委会、保德路九二一弄居委会、场中路二六零一弄居委会、艺康苑居委会、三泉家园居委会。
做产母

**做产母**（上海闲话：tsu so m），民间或者文献一般性根据发音写成“**做舍姆**”，官话讴作**坐月子**，是女人家生过小人之后休息调理个习俗，勒垃做产母个女人家讴作“**产母娘**”（舍姆娘）。

难朝有些人家会得到市场丄个“月子中心”去做产母，连外国也开仔交关第种中心，畀拉华人产母娘休息调理。

## 参考文献
百友

**百友**（），中国山东临朐人，渠当过湖州市（地轄市）副市长、代理市长搭市长，还有省人大代表。从1983年7月份开始，先后担任湖州市经委主任、计委主任、市人大常委会副主任等职。

1956年11月份到1958年5月份，1958年5月份到1962年1月份，1962年1月份到1963年2月份，先後是湖州市（地轄市）第二屆人民委員會、第三屆人民委員會搭第四屆人民委員會副市长。1981年4月份到1982年1月份，代理湖州市（地轄市）人民政府市长，1982年1月份到1983年11月份，是湖州市（地轄市）人民政府市长。

## 参考文献
谭义存

**谭义存**（），上海滑稽戲笑星，评弹、独脚戏演员。中国农工民主党党员。

谭义存原先是上海市浦光中学个政治老师。1980年代，伊参加业余评弹项目个辰光畀上海滑稽剧团看中，参与滑稽戲演出，曾演过《新老娘舅》、《开心公寓》、《七彩哈哈镜》、《红茶坊》咾啥个海派喜剧。

## 參考資料
北横通道

**北横通道**是中华人民共和国上海市中心城区北部个地下快速路，西起中环路帮北翟路地道相交个北虹路立交，东到周家嘴路内江路，全长19.1公里，经过长宁区、静安区、普陀区、虹口区、杨浦区，沿咾苏州河、长宁路、余姚路、新会路、天目路、海宁路、周家嘴路设置。北横通道分成东西两部分，西段勒垃2021年6月18号就开通哉，共计10.9公里；东段工程2024年8月2号试通车。到2024年8月份，北横通道是世界顶长个城市核心区地下道路。

北横通道主线采用城市主干路设计标准，双向4车道+两边应急车道或集散车道个建设规模，设计车速60公里/小时，匝道40公里/小时，限高3米，大部分是隧道，只勒垃北翟路－泸定路、天目路立交附近是高架，**隆昌路下立交**也是北横通道工程范围，必过设计车速50公里/小时，弗是快速路，有红绿灯。

## 出入口列表
### 西段

### 东段

### 隆昌路下立交

## 参考资料
卢湾体育馆

**卢湾体育馆**是中华人民共和国上海市黄浦区肇嘉浜路128号个体育馆，1997年造个，占地7000平方米，有3500隻座位。伊曾经是上海大鲨鱼主场。2002年，上海大鲨鱼勒垃卢湾体育馆夺得目前唯一一座CBA总冠军奖杯。2009年，上海大鲨鱼主场离开卢湾体育馆。2010年，上海男排、上海女排拿主场搬到卢湾体育馆。

## 参考
三林烈士陵园

**三林烈士陵园**，勒垃中華人民共和國上海市浦東新區三林镇三鲁路7681号，1987年3月份造个，占地面积6393平方米。1994年1月份，经浦东新区管理委员会批准，**三林烈士陵园**成为浦东新区区级重点烈士纪念建筑保护单位。

## 参考
拉梅什·辛格·阿罗拉

**拉梅什·辛格·阿罗拉**（，；；），是巴基斯坦个一個政治家。渠是頭一個當上巴基斯坦旁遮普省个部長个錫克教徒。難渠是旁遮普省议会议员、旁遮普省少數民族事體部長、巴基斯坦錫克謁師所管理委員會主席搭仔卡塔普尔走廊个無任所大使。

1979年10月11号，拉梅什·辛格·阿罗拉生垃巴基斯坦南卡纳沙希布，老頭子是R ·L·阿罗拉（）。

## 参考文献
俞继鹏

**俞继鹏**（），通称**诸坞阿兴**（绍兴说话：），吴越绍兴诸坞村（箇卯歸蕭山區進化鎮）人，是民国辰光蕭山、紹興地區个土匪頭頭，后歇来参加抗日，指挥游击队，1949年个辰光畀共产党抲担起来枪毙坏。

## 生平
俞继鹏本名**俞长兴**，是进化诸坞村（民国个辰光归绍兴县，后歇来划畀萧山）人，是民国三年（1914年）出生个。伽爹俞阿奎是开石灰窑个，俞長興还有個阿哥叫俞长和，兩個人關係弗好个。阿興是個大塊頭，年紀輕个辰光拜李大春作師父學武功，後歇來回到屋裏，伽爹託人讓渠到長和毛豬行騰毛豬，介咾也有人謳渠“騰豬阿興”。1937年七七事變以後，臨浦成立壯丁集訓隊，阿興當武術教練。

1937年冬天公，日本人則杭州佔領壞，阿興做生活个長和毛豬行也關壞哋，無有行當做个阿興就則一班壞人做淘做壞事體。1938年國民黨个軍紀執法隊到臨浦前線，要則阿興拉槍斃壞，全靠伽爹阿奎到臨浦个富商金有榮店主丄去求情咾，渠再無有畀伽殺壞。

後歇來阿興投靠杭州个青幫頭頭赵传荣，赵传荣介節來夯蕭山沙地區一帶打游擊抗日，後來讓阿興做大隊長，還則渠取名“**繼鵬**”。

1949年5月5号，蕭山畀解放軍佔領，俞继鹏先是裝假向伽投降，等到解放軍南下之後，渠重新反撲，弄勒個「蕭紹諸三縣剿匪司令部」，自稱司令兼「蕭山縣縣長」，衝擊共產黨个區鄉政府，則好兩個南下幹部消滅壞。土改開始以後，渠還打出，“活埋工作隊，掘煞支持者”，有些土改幹部談過話个「積極分子」畀伽殺壞。

後歇來共產黨利用俞继鹏个熟人何文隆（介節是共產黨个諸暨縣副縣長）个名頭（也有講法是讓俞继鹏个老部下徐長興去邀請俞），則渠騙到臨浦鎮丄，抲担起来。

1949年7月29号，萧山县人民政府判处俞继鹏、诸桂潮、程鹏飞死刑，来夯城厢镇江寺操场丄槍斃壞。無有多少時間，渠个殘部也畀共產黨消滅壞哋。

## 参考文献
沿塘村（萧山）

**沿塘村**，是吴越杭州市萧山区瓜沥镇个一隻行政村。

沿塘村东到勇建村，南面靠萧绍运河，西到八大村，北到民丰河村。村域面积1.14平方公里，有村民小组13個，农户556户，常住人口1815個人，暂住人口2623個人（2022年左右）。

## 歷史
沿塘村民國辰光歸定一乡第十二保，中華人民共和國成立以後是凤凰乡十二村，1957年创办华民、华兴、五星初级社，1957年改成胜利高级社，1958年人民公社化以后，是照东管理区丁村生产大队，1963年是坎山公社丁村生产大队，1984年改成坎山镇沿塘村，2013年三镇合一以後是瓜沥镇沿塘村。

### 丁村之战
沿塘村东南角丄有個化成禅寺，來夯凤凰山西面1公里，南沙大堤南几十米个地方，開始辰光叫三瑞寺，後歇來改名化成禅寺。1940年1月份，日本軍隊佔領萧山县城。2月17號，浙抗卫第八支队來夯衙前一带畀日本人包围，幾千個官兵基本丄都滅壞哋。第八支队个百把個抗日軍人來夯沿塘村畀日军𧼱牢，后歇来退到化成禅寺，日本人打渠弗壞，就用重炮轰炸，所有将士全部死壞，寺也打成灰哋。

2022年，村民來夯化成禪寺邊丄發現木木佬人个骨頭咾彈殼咾介，經過法醫鑑定是抗日战争辰光浙江抗卫团第八支队阵亡将士个骨頭。同一年寺裏向造勒隻浙抗卫萧山会战阵亡将士公墓纪念碑，還則寺裏向一間屋改成浙抗卫萧山会战陈列馆。2023年，區政府則“浙抗卫萧山会战阵亡将士墓”定爲一般不可移动文物。

## 參考文獻
2025年印度—巴基斯坦空战

**2025年印度—巴基斯坦空战**是2025年帕哈尔加姆袭击发生以后，印度帮巴基斯坦间爆发个军事武装冲突。

## 经过
2025年5月6号夜里向，印度对巴基斯坦实施代号**辛多尔行动**（，）个导弹攻击，印度方面表示目标是巴基斯坦搭仔巴控克什米尔地区穆罕默德军个“恐怖主义基础设施”，导致至少26名巴基斯坦平民死脱，约38人受伤。印度还对包括巴控克什米尔地区、巴基斯坦旁遮普省个6隻地方发动24趟空袭。

2025年5月7号，巴基斯坦反击，巴基斯坦主要城市进入紧急状态，全国所有教育机构停课，关脱全国空域48個钟头，全国范围里向所有航班取消。。随后巴基斯坦对印控克什米尔地区发射导弹，打脱印巴控制线印度伊面个哨所，打下来至少5架飞机，当中包括至少1架印度个阵风战斗机。印度么勒垃请美国咾啥个其他国家让巴基斯坦退一步，让伊允许印度轰炸“恐怖主义基础设施”。

5月9号，印度炮击巴控克什米尔地区，死脱五名平民。同時巴基斯坦拦脱6架印度無人機。巴基斯坦总理夏巴兹·谢里夫表示会得弗顾一切捍卫巴基斯坦主权。

5月10号，巴基斯坦继续关脱伊个空域。伊表示因为勒垃拉瓦尔品第个努尔·汗（Noor Khan）空军基地畀印度導彈炸，故咾正式启动代号“**铜墙铁壁**”个军事行动进行反击，轰炸印度空军基地，导致印度全国有得至少32座机场停止起降，炸煞一個印度政府高级官员，同時巴基斯坦空军出动JF-17枭龙战斗机勒垃印度旁遮普邦阿丹普尔地区用高超音速导弹炸印度个S-400防空系统。有巴基斯坦媒体还话伊勒垃巴基斯坦旁遮普省打下来一架印度飞机，还吹拿飞行员捉脱去，必过双方官方发言人侪表示没勒垃巴基斯坦领空打下来飞机。巴基斯坦方面还表示巴基斯坦成功导致印度70%个电网瘫痪。印度向伊斯兰堡、拉合尔等大城市帮空军基地发动袭击，还表示伊拉拿所有巴基斯坦发射个导弹侪拦下来哉。

10号夜里向，印度同巴基斯坦达成停火协议，印度标准辰光10号17点钟开始双方停火。巴基斯坦方面表示，印度勒垃停火个辰光轰炸伊空军基地，故咾伊跑去印控克什米尔。巴基斯坦帮印度互相指责对方违反停火协议。後些来巴基斯坦总理夏巴兹·谢里夫宣布巴基斯坦获胜，宣布第二天（5月11号）是胜利纪念日。

## 国际反应
*：中华人民共和国外交部发言人林剑表示，中方对印度个军事行动表示遗憾，对事态发展感到担忧，呼吁双方和平稳定，保持冷静克制，覅做出让局势进一步复杂个行动。
*：美國總統特朗普表示罪过，希望箇打仗豪慅结束。美国副总统万斯表示，印度帮巴基斯坦箇局势应该缓下来，必过要是真打出狗脑子出来也帮美国弗搭界。
*：俄罗斯外交部呼吁印度帮巴基斯坦保持克制，希望两国通过和平个政治、外交手段解决争端。
* ：外交大臣大卫·拉米呼吁大家“保持克制，進行直接對話，尋求迅速个外交途徑”。
*：教宗良十四世表示希望双方“豪慅达成一项持久个协议。”
* ：外交部勒垃官方聲明里向表示密切關注局勢發展，敦促两隻国家保持克制冷靜。
*：新加坡外交部勒一份声明里讲：“对4月22号勒查谟同克什米尔帕哈甘发生个吓人恐袭之后，印度同巴基斯坦中间一直紧张对峙，新加坡实在是非常担心。”

## 参考
沈佩蘭

**沈佩蘭**（蕭山說話：，），吳越蕭山沈村（箇卯歸杭州市蕭山區戴村鎮）人。1940年，一支日軍部隊佔領蕭山塘塢村吳家（沈佩蘭拉老公屋裏）祠堂，沈佩蘭向國軍抗日部隊報信，讓抗日部隊用大炮則吳家祠堂咾吴家墙门个屋炸擔壞咾，則兩百多個日本兵滅壞。沈佩蘭个事體畀介節个報紙報導，國民政府發畀渠一塊「國爾忘家」个牌匾。

## 生平
沈佩兰小名**水娥**（也有写成**赛娥**个，萧山说话都读Se Ngo），1903年生勒萧山云石乡沈村。伽爹沈子延是清朝光绪手裏个秀才，创办勒沈村小学。伽娘思想開明，人蠻正直个，還歡喜讀書。伽爹创办勒沈村小学以後，爲勒讓女小人都來讀書，就讓自个囡沈佩蘭去讀書，是沈村第一個受着正规教育个女小人。

沈佩蘭十八歲个辰光，則渠个表哥吴寿彪结婚。吳家門是塘坞村个大户人家，沈佩蘭拉阿公老頭吴锡堂來夯义桥街丄、杭州南星桥都开勒布行咾木行，生意做得蠻大夯。塘坞村裏向弗認得字个蠻多，沈佩蘭就來夯屋裏開私塾，敎窮人个小人弗收鈔票，塘塢村成立小學以後，渠仍番來夯學堂裏向教書。

1940年，日軍佔領蕭山縣城，同一年，有一支日軍部隊退到塘塢村，躲夯吳家祠堂裏向。沈佩蘭就䞪去则抗日部队一九二师报信。抗日官兵告送沈佩蘭，沈佩蘭拉个吴家墙门个十七間屋來夯祠堂个前頭，只勒用大炮則箇十七間屋還有祠堂一淘轟壞，再好則箇星日軍滅壞。沈佩蘭就同意哋。後歇來，一九二師就用大炮炮擊吴家墙门则吴家祠堂，再发动攻击，滅壞兩百多個日本兵。

因爲捨小家爲抗日个事蹟，沈佩蘭成勒抗日英勇，《东南日报》、《扫荡报》、《大公报》都報導勒渠个事體，国民政府发畀渠一块“国尔忘家”个牌匾。

1941年，沈佩蘭到武义县管儿童教养团，還從前線蕭山縣救出180多個難童。

1954年，沈佩兰脑溢血发作咾無有哋。

## 紀念
沈佩兰则伽男人个坟来夯义桥镇昇光村塘坞自然村里庵坞山，是1954年造个，1989年重新修过，2015年畀杭州市园林文物局公布为市级文物保护点。

2025年4月9号，讲沈佩兰个故事个微电影《黑瓦白虹》开机。

## 參考文獻
良十四世

**教宗良十四世**（，），本名**罗伯特·方济各·普雷沃斯特**（），是天主教会第267任教宗，渠是美国籍圣奥古斯丁修道会士。渠是头一個当选教宗个美国公民、秘鲁公民、北美洲人、奥古斯丁修道会士。

## 参考文献
董淑铎

**董淑铎**（），中國江苏赣榆人，1949年1月份加入中国共产党，参加革命工作。原湖州市政协主席、離休幹部。

## 生平
1929年1月18号，董淑铎生拉江苏省赣榆县兴海区垒墩村。1949年2月份参加“革命”，當過江苏省赣榆县兴海区粮库保管员。

1950年2月份奉调上南，当过浙江省吴兴县城南区粮库保管员、主任，1953年先后当嘚吴兴县城南区区委副书记、区长、书记。1954年到浙江省委党校学习。1955年当嘚双林区委第二书记。1956年当嘚吴兴县委委员、县委组织部副部长，兼任审查干部委员会副书记、肃反五人领导小组副组长。1959年2月份，当地实行人民公社化，当大公社（升山人民公社）书记。1960年到1964年历任戴林、织里、练市区委书记。1965年当吴兴县委副书记、书记。后歇来还当嘚湖州镇委书记。

1972年，当嘚吴兴县革委会副主任，1975年主持全面工作，第二年兼县人武部第一政委。1978年当嘚嘉兴地委常委、吴兴县委书记。1980年，县改市（县级市），当嘚湖州市委书记。1983年8月份，撤地建市，当嘚湖州市委（地级市）副书记，兼农村工作委员会书记。1986年4月份，当湖州市政协委员、常委、主席。1993年离休。

2018年2月28號，拉湖州生毛病死脫，享壽90岁。

## 參考文獻
上海印染机械厂旧址

**上海印染机械厂旧址**是勒垃中華人民共和國上海市普陀區金沙江路1325号个历史建筑，贴隔壁是苏州河支流木渎港。

## 建筑
上海印染机械厂2幢厂房建筑总面积3260平方米，部分机器设备同時保留下来，展出历史工业图片。厂房建筑一开始畀当地改造成休闲会所**云庐会**，後來又改造成长风商标海报收藏馆，展出清末到改革开放初期个商标、电影海报、火花、烟标酒标。收藏馆是近铁城市广场个开发商运营商上海长昭实业有限公司造个。

## 历史
**上海印染机械厂**个历史是1929年造个（也有讲是1932年造个兴鸿昌机电铁工厂、大中铁工厂、裕中染化工程公司、聚昌协机器厂等61家小厂），1956年起到1958年8月份，箇些厂合併成上海第一印染机械厂、上海第二印染机械厂、上海第三印染机械厂、上海纺机铸铁厂。1960年5月24号，上海第三印染机械厂合併到上海第一印染机械厂里向，同年11月6号上海纺机铸铁厂併进上海第一印染机械厂。1961年4月5号，**上海市第一印染机械厂**改名上海印染机械厂。1962年5月5号，上海印染机械厂拿上海市第二印染机械厂吃脱。

## 参考
泰来坊

**泰来坊**是中華人民共和國上海市普陀区一個石库门里弄，勒垃江宁路澳门路西南角（江宁路1325—1361弄），里向每条弄堂侪只有双号門牌號。泰来坊是1930年个辰光新仁纪营造厂业主何绍建出钞票造个，主要是砖木结构。坐北朝南，有平行个砖木结构两层楼房4幢、三层楼个2幢、二层楼个店面楼房1幢，占地约3200平方米，建筑面积约4600平方米。1335弄、1345弄、1353弄口各有一座牌楼式里坊门。

## 参考文献
天利氮气制品厂旧址

**天利氮气制品厂旧址**是中華人民共和國上海市普陀區个历史建筑，勒垃云岭东路345号上海化工研究院里向，是吴蕴初勒垃创设个，1935年投产个。1999年成为上海市第三批优秀历史建筑，2009年6月份成为第二批普陀区登记不可移动文物。2019年入選中国工业遗产保护名录第二批名单。

## 参考
江苏药水厂旧址

**江苏药水厂旧址**是勒垃中華人民共和國上海市普陀區个历史建筑。

## 厂区特征
江蘇药水厂旧址原本面积约25平方米，总建筑面积约5000平方米，主要建筑有一层钢混结构厂房、办公楼、职工宿舍，现在只有原先个一幢办公楼，勒垃同济大学第二附属中学校园里向。建築是二层砖木结构洋房，建筑单体占地384平方米，建筑面积705平方米。办公楼坐北朝南，贴牢河浜，曾经有得三根煙囪。建筑门窗侪是木头做个。

## 历史
**江苏药水厂**（Kiangsu Chemical Works）是英国商人美查勒垃清朝同治十三年（1874年）开办个，一开始叫**美查制酸厂**，生產硫酸、硝酸、盐酸，是中国第一家外商开设个化工厂，也是上海开埠以后第一家化工企业。药水厂一开始设勒上海公共租界里向个新闸桥。因为药水厂排放有毒有害气体，畀工部局责令搬迁。光绪三十三年（1907年）冬，药水厂搬去小沙渡，也就是现在个宜昌路550号。民國24年（1935年）停产，民國30年（1941年）太平洋战争爆发，日军接管江苏药水厂。日本投降以后，江苏药水厂还畀英商。1954年改成地方国营，改名**地方国营上海江苏药水厂**。1962年停產，1963年关脱。1980年代开始，上海对江苏药水厂舊址进行改造，原江苏药水厂旧址改造成西康路小学、普陀中学，後來又变成同济大学第二附属中学一部分。2009年6月份，江苏药水厂旧址成为第二批普陀区登记不可移动文物。

## 參考資料
新闸桥

**新闸桥**是一座跨越上海市苏州河个桥，长60.35米，北连静安区大统路，南连黄浦区新桥路。新闸桥东面曾经有一座叫**新闸**个吴淞江水闸，故咾叫新闸桥。

## 参考
近铁城市广场

**近铁城市广场**是勒垃中華人民共和國上海市普陀區真北路金沙江路个一隻地铁上盖城市综合体，总建筑面积约20万平方米。 2014年底，近铁城市广场开张。近铁城市广场个设计是2010年上海世博会日本馆总建筑师小林利彦做个。

## 参考
曹杨影城

**曹杨影城**是勒垃中华人民共和国上海市普陀区兰溪路一家电影院，占地4600平方米，主建筑6层楼，建筑面积14650平方米。1959年11月26号电影院开造，1960年4月30号开幕。一开始叫**曹杨影剧院**，文革辰光改名朝阳影剧院，结束以后恢复曹杨影剧院老名字。2002年9月份，电影院勒垃原地重造，改名曹杨影城。同隻号头，曹杨影城人防工程开工，2004年10月份完工，2004年12月9号，曹杨影城正式开业。。

## 参考
胜利电影院

**胜利电影院**，又叫**威利大戏院**，是上海市虹口区乍浦路个电影院，1929年开幕，一开始叫好莱坞大戏院，1931年改名威利大戏院。日本占领上海个辰光改叫昭南剧场，日本投降以后改叫民光剧场。1949年改叫胜利电影院。经过改造，胜利电影院勒垃2023年10月26号重新开放。

## 参考
山袜

**山襪**（吳語拼音：saen maeh），也叫**上山襪**，是老底子吴越地区农民做生活（特别是到山丄去）个辰光会得着个一种襪。

## 搭界个文章

* 髮襪（用頭髮編个襪子）

## 参考文献
转塘街道

**转塘街道**，是吳越杭州市西湖区下頭个街道。是老底子个转塘镇则龙坞镇合并成个。

## 历史沿革
民国元年（1912年）1月份，归杭县。民国三十五年（1946年）6月份，设立杭县上泗区，管龙坞、树塘、定山、寿民、回龙、周安、新宁、东清、云泉九乡。

1950年，上泗区行政区域调整，管定山、回龙、树塘、王安、周浦、云泉、东清、新宁八乡。1951年6月，改管十四乡。1956年，杭县撤区并乡。1957年杭县复置九区，上泗区改管树塘、龙坞等四乡。1958年上泗区划归杭州市，10月份乡建制撤脱，杭州市郊建立16隻人民公社，上泗公社管龙坞、转塘、凌家桥、社井、周浦、回龙、袁浦、东清箇八隻管理区。1959年1月份，上泗公社并到拱墅联社。1960年1月份，调整成钱塘联社上泗公社。1961年5月份，上泗公社划归西湖区，8隻管理区调整成转塘、袁浦、周浦、龙坞四隻公社。1969年，转塘公社、龙坞公社划归杭州市郊区该管。1977年11月份，郊区则西湖区合并，称杭州市西湖区。1986年，设置转塘建制镇。1997年，设置龙坞建制镇。

2007年，转塘、龙坞两隻镇则灵隐街道个五云、梦湖、珊瑚沙社区一淘组建西湖区转塘街道办事处。

## 行政区划
转塘街道下头个社区搭行政村有：

社区：紫霞社区、转塘街社区、大诸桥社区、枫桦社区、凤凰社区、碧波社区、云湖社区、何家埠社区、龙王沙社区、大清社区、回龙社区、双流社区、中村社区、贤家庄社区、横埭街社区、浮山社区、美院社区、桕联社区、珊瑚沙社区、转塘社区、叶埠桥社区、凌家桥社区、龙心社区、尚德社区、午山社区、江口社区、横桥社区、良户社区、金家岭社区、缪家社区、南村社区、石龙山社区、村口社区、狮子社区、象山社区、方家畈社区、沈家弄社区、葛衙庄社区

行政村：桐坞村、西湖茶场村、何家村、龙门坎村、外桐坞村、慈母桥村、长埭村、上城埭村

## 参考文献


## 外头链接
* 杭州市西湖区龙坞单元详细规划草案公示
龙门坎村

**龙门坎村**是吴越杭州市西湖区转塘街道个行政村。村委会勒垃转塘街道龙门坎村葛家里5号。

根据2023年出版个《浙江省标准地名录》，龙门坎村面积3.8平方公里，人口2202人。

## 历史

### 建制沿革
1949年5月份，共產黨佔脫杭縣，中華人民共和國成立以後，杭縣設5個區，5個鎮，44個鄉，上泗區管龍塢等9個鄉，龍門坎村歸龍塢鄉。1950年，壽民鄉个一部分劃到富陽縣，一部分成立太平鄉，後首來太平鄉撤脫，分別劃畀樹塘鄉搭龍塢鄉，之後龍塢鄉劃畀留下區，龍門坎也歸留下區管。1956年撤區併鄉，上泗區從14個鄉合併成3個鄉，龍塢鄉（龍塢搭白龍鄉合併成个）劃畀上泗區，龍門坎村跟牢龍塢鄉從留下區回到上泗區。

1958年4月份，杭縣撤脫，上泗區劃成杭州市轄區，下頭有樹塘、新寧、周浦搭龍塢介四個鄉。10月份，鄉个建制撤脫，垃市郊建立16個人民公社，上泗公社管上泗區个龍塢、转塘、凌家橋、社井 、周浦、回龍、袁浦搭東清介8個管理區，龍門坎是龍塢管理區**龍門坎生產隊**。1959年1月份，成立拱墅聯社，上泗區撤脫，上泗公社併到拱墅聯社。1960年1月份，拱墅聯社搭半山聯社合併，取名錢塘聯社，龍門坎是錢塘聯社上泗公社龍塢管理區下頭个生產隊。1961年5月份，錢塘聯社个上泗公社劃畀西湖區，上泗公社8个管理區調整成4個公社：转塘公社、袁浦公社、周浦公社、龍塢公社，龍門坎是龍門公社下頭个生產大隊。1969年，上泗4個公社劃畀杭州市郊區管。1977年11月份，根據省委、市委決定，郊區搭西湖區合併，叫作杭州市西湖區，龍塢、转塘、袁浦、周浦歸杭州市西湖區，龍門坎原舊是龍塢公社下頭个生產大隊。

1984年，鄉村建制恢復，龍塢公社改成龍塢鄉，後首來改成龍塢鎮，**龍門坎大隊**改成**龍門坎行政村**。

2007年10月份，转塘镇、龙坞镇合併成转塘街道，龙门坎村变成转塘街道下头个一隻行政村。

## 自然村
杨家外里、葛家里、潘家里、陈家里、孙家里、小路里

## 参考文献
CCP

**CCP**好指个是：
* 无碳复写纸（），复制手写文件个特殊用纸
* CCP Games，冰岛个游戏制作公司
* 瓦尔特CCP半自动手枪，德國卡尔·瓦尔特运动枪有限公司研製、生產、推出个半自动手枪
* 中國共產黨（）
* 环瓜氨酸多肽（Cyclic citrullinated peptide）
* 人民交通出版社（）
* 查克马语 （ISO 639-3: `ccp`）查克马人使用语言
人民交通出版社

**人民交通出版社**（），全称**人民交通出版传媒管理有限公司**，简称**交通社**、**交通出版社**，是中华人民共和国一家主打交通方面个出版社，是中华人民共和国交通运输部个直属企业单位，1952年12月8号成立，勒垃北京市朝阳区安定门外外馆斜街3号，是中国顶大个交通教育教材出版基地、顶大个交通地图提供商。

人民交通出版社累计出版各类图书、教材、规范近3.6万种，累计发行量3.4亿册。伊个主要出书范围包括有出版水运、公路、汽车等方面个交通科技图书，交通系统个教材；交通部部颁标准、规范、文件汇编、交通史、交通志咾啥个书也是伊出版个。公路、汽车、水运方面个教材勒垃全中国影响顶大、发行量顶多。2001年，教育部拿伊收进“中等职业教育国家规划教材出版基地”里向。2004年7月份，“人民交通音像电子出版社”批准设立。2007年6月份搭仔2012年1月份，伊陆续取得甲级测绘资质搭仔《互联网地图服务甲级测绘资质》证书。2009年，人民交通出版社获得国家一级出版社等级资质帮“全国百佳图书出版单位”称号。伊个数字出版业务是2006年成立个，2010年以后开始主动建设，确立数字出版业务帮纸质出版业务相同个地位。2014年4月份，伊获得国家新闻出版广电总局颁发个《互联网出版许可证》。2018年11月26号，人民交通出版社改名**人民交通出版传媒管理有限公司**，从全民所有制企业改制成国有独资公司个中央文化企业。

## 参考来源

## 外部链接
* 人民交通出版社（人民交通出版传媒管理有限公司）
* 人民交通出版社股份有限公司
* 中国交通书城（升级改造中）
宜川新村

**宜川新村**是勒垃中華人民共和國上海市普陀区宜川路街道个一座居民社區，也是普陀区继曹杨新村以后又一隻工人新村，勒垃普陀區东部，西到泾惠路，东到沪太路，北面是延长西路，南面是中山北路，占地约46公顷（50.36万平方米）。宜川新村主要是五层楼个楼房，部分六、七层。宜川新村个名字是从宜川路来个，宜川路是从陝西省宜川縣来个。

## 历史
1953年开始，先後造宜川一至四村。1980年开始，建立宜川五村、六村。。1996年，宜川新村总人口8万多人，有得20隻居民委员会。

2023年11月份，宜川三村第二居民区116-117号旧房成套改造项目完成，居民回搬。

## 参考
卢湾越剧团

**卢湾越剧团**是中国上海一家越剧演出团体，1979年3月成立，是上海市主要越剧剧团之一，前身是**少壮越剧团**。

## 历史
1947年8月份，少壮剧团勒垃上海成立。伊个辰光主要演员有陆锦花、王文娟、张茵、张云霞咾啥个，剧目有得《珍珠塔》、《国仇家恨》等。

1954年，张云霞担任团长，主要演员有张云霞、李忠萍、张小巧等。

“文革”个辰光，剧团解散。1979年3月，原少壮越剧团为基础建立卢湾越剧团，张云霞担任团长。

## 艺术作品
剧团代表作有越剧《春草》、《貂蝉》、《李翠英》、《沉香扇》、《真假太子》，《游龙飞凤》咾啥个。

## 外部链接
* 卢湾越剧团-越剧百年网站
澳门路（上海）

**澳门路**是中華人民共和國上海市普陀区个一条路，东西走向，东起西苏州路，西到常德路，1900年上海公共租界工部局造个，全长1,233米。第一次世界大战以后，路边出现交关工厂，比方讲150号个申新九厂、477号个中华书局印刷厂（今上海中华印刷有限公司）。660弄个澳门小区是保留下来个日式房子。
西苏州路

**西苏州路**是中國上海市一条南北向道路，沿咾苏州河西岸，经过静安、普陀两隻区。道路南起泰兴路（静安区76街坊），西到西康路，全长2603米，宽5米到13米，因为勒垃苏州河西岸故咾叫箇個名字。1914年以前分段修成，海防路以南叫**麦根路**，往北叫西苏州路。1959年全线改名西苏州路。

## 参考

## 注
莫干山路（上海）

**莫干山路**是中華人民共和國上海市普陀區个一條路，西起昌化路，東到西蘇州路。名字是从莫干山来个，全長600米，寬12米，1918年造个。1956年，上海市人民政府勒垃宜昌路、昌化路、莫干山路、浙江中路、河南中路一带个苏州河边浪修砖石结构个壁立式防汛岸墙。莫干山路原先是工業區，後来廠房逐步拆脱以后变成涂鸦墙，弗少M50创意园个艺术家会得过来进行涂鸦创作。2020年9月份，莫干山路丄用来涂鸦創作个挡板因为天安阳光广场项目陆续拆脱，弗过M50创意园个还保留拉。

## 参考
M50创意园

**M50创意园**（或 "M50"）是上海一個表現當代藝術个艺术区，2002年正式挂牌个，里向有得上百位艺术家个工作室，對公眾開放。M50勒垃普陀区苏州河南岸叉袋角莫干山路50号，故咾叫“M50”。占地面积约41亩，有1930年代到90年代各個历史时期个工业建筑50多幢，是目前苏州河畔保留顶完整个民族工业建筑遗存。

## 参考

## 外部链接
*
大竹园村（安吉）

**大竹园村**，是吴越湖州市安吉县灵峰街道个一隻行政村。

大竹园村拉灵峰街道个南面。2021年左右面積7.93平方公里，人口2117個人。

## 歷史
1949年歸灵峰乡。同一年秋天公撤乡建区，歸青山区。1950年歸尖山乡，叫大竹园村。1955年冬天公歸施善乡，1956年建刘家塘高级社。1958年10月份歸青山公社刘家塘管理区，称刘家塘生产队，1961年9月份归上市公社，同时从刘家塘生产队分出建立**大竹大队**。1981年8月份恢复历史地名，叫**大竹园大队**。1984年1月份叫**大竹园行政村**。

2014年，大竹園村从上墅鄉改成畀安吉縣政府直轄，后歇来划畀同一年2月份新成立个灵峰街道。

## 參考文獻
阿萨杜丁·奥韦西

**阿萨杜丁·奥韦西**（，，）是一個印度政客，難朝是全印度穆斯林团结委员会第三任主席。渠已經五趟當選印度國會人民院議員，代表海得拉巴選區。

奧韋西垃1969年5月13号出生，爷是苏丹·萨拉赫丁·奥韦西（），娘是娜杰穆妮莎·贝古姆（），出身垃海得拉巴个政治世家。渠拉祖父阿卜杜勒·瓦希德·奥韦西（）垃1957年9月18号改组全印度穆斯林团结委员会咾，接替仔出狱后个卡西姆·拉兹维，成为党主席。1962年渠拉爷苏丹·萨拉赫丁垃安得拉邦立法议会当选；1984年头一趟垃海得拉巴选区当选印度国会议员，后来一直连任到2004年让位畀拉阿萨杜丁。苏丹·萨拉赫丁垃2008年过世。

阿萨杜丁·奥韦西先是垃海得拉巴公立学校（Begumpet校区）读中学，后首来到海得拉巴圣玛丽初级学院读书。再后来，渠勒垃海得拉巴奥斯马尼亚大学尼扎姆学院担着文学士学位。渠个职业是出庭律师，勒伦敦林肯律师学院读过书。渠拉阿哥阿克巴鲁丁·奥韦西是特伦甘纳邦立法议会议员，也是全印度穆斯林团结委员会党里向箇个邦个负责人。阿弟布尔汉丁·奥韦西是《Etemaad》日报个编辑。

## 參考文獻
沪西工人半日学校史料陈列馆

**沪西工人半日学校史料陈列馆**是中華人民共和國上海市普陀区西苏州路1015号个展览馆，面积406平方米，主要展览中国共产党创办个工人学堂个历史。展館里向分成“火红序幕”、“峥嵘起步”、“荣耀征途”、“火种延绵”四隻展区，2021年6月21号開館。

1920年秋，中国共产党个前身組織勒垃上海小沙渡槟榔路（乃朝安远路）锦绣里62弄178号至190号创办免费个工人学堂，教員有李启汉、陈为人、雷晋笙等人，教科书是上海基督教青年会编印个普通识字课本。工人分早晏两班上课，故咾又叫“半日学校”（**沪西工人半日学校**）。因为前來学习个工人較少，1920年12月19号，沪西工人半日学校短暫改成上海工人游艺会，会场勒垃白克路207号上海公学（乃朝凤阳路186号）。1921年春，沪西工人半日学校重新开学。1921年8月份，中国劳动组合书记部勒垃沪西工人半日学校原址办**上海第一工人补习学校**，教員有李启汉、李震瀛、包惠僧等人，教科書有《劳动运动史》。1922年7月份，中国劳动组合书记部机关畀上海公共租界巡捕房查封，上海第一工人补习学校停办。截至2021年，沪西工人半日学校旧址已经拆除造仔新楼盘，另外重新造仔箇家陈列馆。

## 参考
襪

**襪**（上海閒話：maeh），也叫**襪子**、**襪兒**，是着垃脚丄咾腿丄咾个一種物事，用來保暖、装饰搭保护人个脚弗畀鞋子或者地面擦伤。

老底子个吳越人着土布袜，近代以來基本丄畀外國引進个機織襪取代脫哉咾，難朝吳語裏向還拿一般性着个針織襪叫作“洋襪”。

## 搭界个文章

* 絲襪
* 山襪
* 髪襪
奥斯曼尼亚大学

**奥斯曼尼亚大学**（），也翻译成**奥斯马尼亚大学**，是印度特伦甘纳邦海得拉巴个一所学院制公立州立大学。1917年8月29号，海得拉巴土邦王公米尔·奥斯曼·阿里·汗下诏建立箇个大学。渠是南印度第三古老个大学，也是海得拉巴土邦个辰光成立个頭一所大学。渠也是印度頭一個用乌尔都语教课个大学，英文也是必修科目。到2012年，有80多個国家个3700多個留学生勒拉箇搭读书。

## 参考文献
上海市晋元高级中学

**上海市晋元高级中学**，清光绪三十年（1904年）建立，前身叫**华童公学**（Chinese School），现在勒垃上海市普陀区新村路2169号。

## 历史
上海市晋元高级中学前身是1904年创立个**华童公学**，是上海公共租界工部局勒垃上海开个第一所招收华人学生仔个学堂。1937年，学堂勒垃淞沪会战里向毁脱，1938年租马白路（乃朝新会路）25号办学，1943年改名模范中学。1945年为咾纪念四行仓库保卫战将领谢晋元改名晋元中学，1956年改名陕北中学，1958年搬去东新路341号，1984年复名晋元中学，1997年临时迁去曹杨路805号过渡，1999年初高中脱钩，高中部搬去万里城新址，改名晋元高级中学，初中部划畀新源中学（后并入华东师范大学第四附属中学）。

上海市晋元高级中学是上海市实验性示范性高中。校训是励学敦行，承志报国。2005年10月23号，晋元高级中学举行建校100周年庆祝大会，市委副书记殷一璀，副市长严隽琪、胡延照、市政协副主席王荣华等人侪出席。

## 参考

## 外部链接
*
新村路

**新村路**是中華人民共和國上海市普陀區个一条路，西起真南路，东到沪太路，長3850米。箇条路1926年造个，因为勒垃暨南大學周邊个暨南新村附近，故咾叫新村路。1953年，路進行修整。1997年，道往西从岚皋路延伸到真南路。2000年，新村路个灵石路到真华路段拓寬。

## 参考
暨南大学真如旧址

**暨南大学真如旧址**勒垃中国上海市普陀区上海西站（原沪宁铁路真茹站）北面，是暨南大学勒垃民国十二年到廿六年（1923-1937）勒垃上海个办学旧址，现在还有得科学馆帮暨南新村一号两处建筑，2015年12月9号成为普陀区文物保护点。

## 历史
暨南大学前身是清政府勒垃光绪三十二年（1906）筹建个暨南学堂，一开始设勒南京薛家巷妙相庵，西北面是原金陵大学（今南京大学鼓楼校区）相邻。辛亥革命后停办，民国六年（1917）复办，改名国立暨南学校。因办学规模扩大、原址房屋紧张，民国十二年（1923）搬去上海真如镇原沪宁铁路真茹站边浪向办学，民国十六年（1927）改组国立暨南大学。民国廿六年（1937）8月份，淞沪会战爆发，真如校舍变成废墟，学校搬去租界继续办学。民国三十年（1941）12月份，太平洋战争爆发，日军打进租界，学校南迁福建建阳，民国三十五年（1946）6月抗战胜利以后回到上海，改用临时校舍办学，原校舍再也呒没恢复使用过。

暨南大学真如校址一开始设有商科大学部帮师范、中学两科，民国十六年（1927）改组成国立暨南大学以后设6系5科，民国十八年（1929）扩大到商、文、理、法、教育5隻学院16系2科，大、中、小学生1600福哦人，潘序伦、叶公超、梁实秋、许德珩、洪深、夏衍、张君劢、沈从文、周建人、谢循初、邰爽秋、廖世承、罗隆基、童冠贤、潘光旦等人曾勒垃箇𡍲教书。

## 建筑

暨南大学真如旧址大致范围勒垃今朝交通路以北、真南路东面个地方，民国十一年（1922）买仔箇面个地造学堂。根据民国廿四年（1935）十月个国立暨南大学校舍平面图，教学区以理学院（科学馆）为中心，后头是文商学院（大教室），东面大礼堂（致远堂），西面洪年图书馆（纪念暨南学堂首任堂长郑洪年），图书馆西南面是办公楼（莲韬馆）搭仔教职员宿舍，北面是附属中学。校园西北面是教职员个房子（暨南村，也叫暨南新村），东北面是学生宿舍、食堂、实验农场，东面是体育场。

原建筑现在只挺科学馆搭仔暨南新村一号，当中科学馆勒垃今朝交通路3695号，民国十二年（1923）造个三层砖混结构，平面呈工字型，清水红砖汰石子相间外墙，红瓦坡屋顶，南北立面东西两端有拱券式壁柱装饰，高头拱心石。现在只挺东面个一部分，顶东端底楼是阶梯教室。暨南新村整体是民国十三年至十八年（1924-1929）造个，原先有独立洋房14座，现在只挺真南路交通路路口个一号建筑，民国十三年（1924）造个，叫“白屋”，原先是花园洋房，两层砖木结构，灰色水泥抹浆外墙，长期作为多户居民混居个公房，保存相对完整必过原貌变化弗小。2008年个辰光还有学生宿舍，勒垃原交通路3891弄里向，民国廿五年（1936）造个，两层砖木结构，清水墙，淞沪会战以后是汪精卫政权个警察局，中华人民共和国初期是西郊区电话局，现在呒没了。

2008年，普陀区文化局勒垃第三次全国文物普查期间重新发现暨南大学真如旧址，必过地块勒垃动迁，普陀区故咾举行专家论证会。2021年，暨南大学真如旧址所在地块（普陀区万里社区W060701单元X101-01和X102-02地块）成功出让，出让前相关政府部门制定开发保护並举个方针。

## 参考资料
信德人

**信德人**（，，）是一個起源巴基斯坦信德省个印度-雅利安人民族。

## 參考文獻
灵石路

**灵石路**是中华人民共和国上海市普陀区帮静安区个一条路，长4753米，西起新村路接岚皋路，东到粤秀路连咾广灵四路。名字是从山西灵石来个。箇条路1958年造个。灵石路沿线有电竞产业。

## 参考
岚皋路

**岚皋路**是中华人民共和国上海市普陀區个一條南北走向个路，北面勒垃新村路接灵石路，南面到中山北路，长1260米，路个名字从陝西省岚皋县来个。箇条路原先是太浜河。1958年，太浜河填脱，修仔岚皋路北段。1980年、1982年、1987年，岚皋路南段陆续造好。

## 参考
新会路华童公学旧址

**新会路华童公学旧址**，也叫**薛家花园**，勒垃中華人民共和國上海市普陀區新会路25号，是染料商薛宝润勒垃1933年造个。1938年，华童公学因为打仗拿学堂房子炸脱，搬过来。华童公学後來改名晋元中学，搬脱以后當地畀新会中学用。

新会路华童公学旧址原有砖木结构三层大楼两幢，一幢勒垃1992年拆脱。现在个大楼有三层楼，建筑面积2682平方米，长寿街道社区文化活动中心勒垃用。2006年，新会路华童公学旧址按原样修复，2009年6月，新会路华童公学旧址成为第二批普陀区登记不可移动文物。2011年成为普陀区文物保护单位。2021年成为上海市第一批不可移动革命文物名录。

## 参考
上海市宝兴殡仪馆

**上海市宝兴殯仪馆**，又叫**西宝兴路火葬场**，1908年造个殯仪馆，是全国建馆历史顶悠久个殡仪馆之一，勒垃上海市虹口区西宝兴路833号，建筑面积8823平方米。

## 简介
清光绪三十四年（1908年），日本法光株式会社勒垃宝山县买仔一块河边荒地，造仔烧人场，大家叫伊**日本烧人场**。1950年改名**西宝兴路火葬场**。1984年9月份，西宝兴路火葬场改名**宝兴殡仪馆**。现在伊是上海市民政局直属事业单位，承担上海市区近50%个殡殓业务，提供一条龙服务。

## 参考文献
真如中海中心

**真如中海中心**是勒垃中華人民共和國上海市普陀区真如城市副中心核心个大型城市综合体建筑集群，由SOM建筑设计事务所设计，中海集团、中环集团共同开发建设，中建国际建设有限公司承建。

项目是总建筑面积约98万方个TOD综合体，包含商业裙楼（上海真如环宇城MAX购物中心）、写字楼、剧院（真如海心剧院）搭仔公共文化设施、住宅、地下联动开发空间咾啥个；当中有6栋写字楼，包括建筑高度200米、230米个两栋超高层塔楼。2023年12月份造好个。

## 参考
俞秀松

**俞秀松**（），原名**壽松**，字**柏青**，号**長山道人**，化名**俞寅初**、**王壽成**、**納利馬諾夫**，吳越诸暨人，中国共产党早期个领导人，1939年垃莫斯科畀蘇聯槍斃脫。

## 生平
俞秀松是吴越诸暨县大桥乡溪埭村人，清光绪廿五年六月廿五（1899年8月1号）出生，渠拉爹俞韵琴是清朝秀才，勒垃乡下头办小学教书，娘姓吕。

1916年8月份，17岁个俞秀松考进浙江省立第一师范学校。五四运动个辰光，渠积极参加学生运动。1919年底，俞秀松搭同学施存统、宣中华等人创办个《浙江新潮》丄刊登个施存统个《非孝》篇文章引起仔争议，受着当局个压力渠拉退学哉。

1920年，俞秀松先是参加北京个工读互助团，3月27号，搭施存统趁火车到上海，，垃厚生铁厂做生活。6月份，搭陈独秀等人成立上海共产主义小组。8月22号，担任新成立个上海社会主义青年团书记。

1921年6月份，俞秀松头一趟到苏联，作为上海社会主义青年团选派个代表，参加青年共产国际第二次代表大会搭共产国际第三次代表大会，垃大会丄发仔言，大会后来还垃莫斯科东方劳动者共产主义大学学了幾個月。1925年冬天公，俞秀松受着党中央个派遣，带领103個中共党员搭青年团员到蘇聯留学，後首來垃苏联学习咾工作仔十年。

1935年，俞秀松畀联共（布）派到新疆，先後當過新疆反帝联合总会秘书长、新疆学院院长咾啥个。1936年夏天公，俞秀松搭新疆省主席盛世才拉阿妹盛世同成婚，箇樁婚事是盛世才搭蘇聯一淘作成个。

1937年底，王明搭康生告送斯大林、盛世才：“俞秀松是托派”，12月10号，俞秀松畀盛世才抲起来，到1938年6月份，苏联派飞机担俞秀松搭万献廷（真名张逸凡）运到仔苏联。1939年2月21号，俞秀松畀苏联顶高法院军事法庭判处死刑，同一日垃莫斯科市执行。伊歇蛮多苏联政治犯是杀脱、火化以后埋垃一淘个咾，渠个骨殖也无寻处哉。

## 身后

俞秀松畀人抲到苏联去以后，渠拉屋里人一直弗晓得渠个下落。1949年，中国驻苏联大使馆回信表示俞秀松已经勒垃伊搭犧牲哉，必過具體情況還是弗清爽。1962年，毛澤東簽發“革命犧牲工作人員家屬光榮紀念證”畀拉俞秀松拉遺孀安志洁，後首來調成“革命烈士證明書”。到1991年，俞秀松个遗孀通过苏联驻上海总领事馆要求苏联政府查明，得着回信讲俞秀松是1939年2月21号畀苏联顶高法院军事委员会判处死刑咾枪毙脱哉。1996年8月29号，俄联邦军事检察院搭俞秀松平反。

## 家庭

* 老婆：盛世同（后首改名安志洁），盛世才拉阿妹
* 过房儿子：俞敏，上海市中共党史学会副秘书长兼青少年教育研究中心主任

## 参考文献
钮宇春

**钮宇春**，谱名**泽寰**，吴越湖州人，企业家，中华人民共和国成立以后加入中国民主建国会，当过湖州市（县级）副市长。

钮宇春是钮少卿（即钮家寿，字少卿，号梓臣）拉儿子，是吴兴钮氏西支第十四代。清朝末年，钮少卿、钮介臣（钮家连，字少甫，号介臣）、钮少琴（钮家宝，字少琴，号连臣）弟兄三個创办丝绸企业，到民国5年创办嘚达昌绸厂。后歇来钮宇春当嘚达昌绸厂、达昌缫丝厂搭达昌面粉厂个厂长。

中华人民共和国成立以后，达昌绸厂垃1954年公私合营，钮宇春当副厂长。1956年（渠自家回忆里向写1955年），朱希搭钮宇春等九個人組成市民建籌建委會，同一年成立市民建組織。1956年11月30號，钮宇春垃湖州市二屆一次人代會丄選爲副市長。當到1958年5月份。

## 参考文献


## 搭界个人

* 鈕守章

## 外头链接

* 我当副市长的一段经历，浙江民建
* 右派分子鈕宇春反党、反社会主义之材料，Grassroots Chinese History Archive
闻江社区（萧山）

**闻江社区**，是吴越杭州市萧山区闻堰街道个一隻社区。

闻江社区本来有戈雅公寓则郁金香岸兩個小区，箇卯郁金香岸小区归郁金香社区哋。

## 历史
闻江社区是2012年4月28号成立个。也有讲法是2009年2月份成立个。

## 参考文献
弗拉基米尔·索秀拉

**弗拉基米尔·尼古拉耶维奇·索秀拉**（，）是一個乌克兰抒情诗人、作家，搭乌苏战争老兵。

## 參考文獻
基辅个安娜

**安妮·雅罗斯拉夫娜**（，），也叫**基辅个安娜**（），是基辅罗斯个公主，1051年嫁畀拉法国国王亨利一世，成变成功法国王后。1060年亨利一世死脱以后，儿子腓力一世年纪还小咾，安娜就做仔摄政王太后管国家。后首来渠搭瓦卢瓦个拉尔夫四世伯爵结婚，惹出交关闲话。渠还创办仔桑利斯个圣文森修道院。

## 小辰光
安娜是基辅大公兼诺夫哥罗德王公智者雅罗斯拉夫搭伊第二個老婆瑞典公主因格戈尔德个囡儿。渠生日个具体日腳弗清爽，历史学家菲利普·德洛姆認爲是1027年，安德鲁·格列戈罗维奇根据基辅编年史裏向1032年雅罗斯拉夫生囡儿个记录，认为可能是1032年。

安娜拉兄弟姐妹裏向排第幾也無得定论，必過渠基本丄是落腳囡。渠小辰光哪能过个、读过啥书，全弗大晓得。但是渠至少会得写自家名字，1061年个一份文件丄向有渠用西里尔字母签个名頭。德洛姆讲，雅罗斯拉夫伊歇立仔交关学堂，屋里向板是看重教育个，蓋咾安娜文化水平應該還是蛮高个。格列戈罗维奇还推测，安娜为仔搭法国国王亨利一世结婚，特为学过法语。

## 参考文献
重固镇

**重固镇**，是上海市青浦区一個镇。重固镇勒垃青浦区东面，面积30.21平方公里，人口7.7万，里向户籍人口1.8万。

## 历史沿革
重固老底子叫，传说当中箇地方是南宋韩世忠埋死脱个部队（也有讲勒垃镇西南市梢个福泉山）个地方，故咾叫箇名字。後人去脱“鬼”字旁，变成重固。

20世纪20年代末到30年代初，重固镇叫福泉镇，1929年全县改定区域名称拿原来个“固、堰、郏、香、汇”自治乡（区）改称福泉区，区公所勒垃个场许重固镇也一度改名福泉镇。两年以后福泉区撤脱，福泉镇重新叫重固镇。

2001年1月8号，原来个香花桥镇搭重固镇撤销脱，成立新个重固镇。

2002年4月份，行政区划调整，山前村、钱家泾村合并成福泉山村；重联村、新力村合并成新联村；姚联村、徐园村合并成徐姚村；李厍村、庞泾村合并成朝阳村；横泾村、奚阳村合并成泾阳村；水产村、重固居委会合并成重固居委会；香花村、香花桥居委会合并为香花桥居委会。

2004年10月份，重固镇个朝阳村、曹泾村、金星村、郏一村、泾阳村、福泉山村搭香花桥居委会介6隻行政村搭1隻居委会划畀香花桥街道管理。后首来福泉山村又重新划畀重固镇。

## 行政区划
福定社区、泉华社区、福泉社区、泉山社区、回龙村、新丰村、章埝村、徐姚村、郏店村、毛家角村、新联村、中新村、福泉山村

## 文物古迹

## 参考资料
上海真如环宇城MAX

**上海真如环宇城MAX**又叫**中海环宇城MAX**，勒垃上海市普陀區真如鎮曹杨路铜川路路口（上海轨道交通11号线、14号线真如站上盖）。总面积超32万平方米，是中海地产帮普陀区国资企业中环集团联合投资个。2023年12月22号，上海真如环宇城MAX开业，还开仔家山姆会员商店，是上海市市區第一家山姆會員商店。

## 参考
山姆会员商店

**山姆会员商店**，简称**山姆会员店**、**山姆店**或**山姆超市**（），是美国零售商沃尔玛（）公司个仓储式会员店，1983年4月7号勒垃美国俄克拉荷马州成立，用沃尔玛创始人山姆·沃尔顿（）个名字命名个。

## 另见
*开市客（）
*麦德龙（）

## 注释


## 参考

## 外部链接

*
*中国大陆官方网站
郏店村

**郏店村**，是上海市青浦区重固镇个一隻行政村。

## 历史
歷史丄也叫郏家桥、郏店市，因为宋朝水利家郏亶蹲垃第搭咾叫第个名头。宋朝手裏設有驛站，元朝、明朝手裏有集市，商販彙集。老通波塘是市河，街分成南北，長里把。清朝、民國手裏，有油坊、米廠、雜貨店、菸酒店、飲食店等三十多爿店鋪，中華人民共和國成立以後搬到重固去哉。

新中国成立开始辰光，有得郏店搭姚家桥两隻行政村，归龙固区郏店乡管。1958年个辰光是重固公社郏店大队。1984年，改名重固乡**郏店村村民委员会**。

## 參考文獻
福泉山村

**福泉山村**，是上海市青浦区重固镇个一隻行政村。福泉山村勒垃重固镇西面，西面到青浦城区8公里，全村6.64平方公里，水道18条，全村977户，居民9000多個人（2020年）。

福泉山村是2002年5月份，钱家泾搭山前两隻行政村合併來个。2004年10月份，福泉山村划畀香花桥街道。后首来重固镇以福泉山遗址有一部分场许勒拉福泉山村境内，提出要拿福泉山村重新划畀重固镇。2017年，青浦区人民政府同意拿香花桥街道福泉山村整建制划畀重固镇。

福泉山村下底个自然村有：二善桥、三善桥、吴子泾、张港桥、泗母泾、秋眉泾、盛泾村、小山前村、小高桥、北秋眉泾、乔宅、钱家泾搭横江。

## 參考文獻
毛家角村

**毛家角村**，是上海市青浦区重固镇个一隻行政村。毛家角村村委会勒垃北青公路6725弄38号。

毛家角村勒垃重固镇东南面1公里个地方，东面搭华新镇叙南村搭界，南面搭郏店村搭界，西面搭福泉山村搭界，北面搭新联村搭界。

毛家角村下头个自然村有：新泾浜村、陈华港村、吴桂泾村、艾祁村、西张仕泾村、飞火岐村、东小泾村搭东张仕泾村。

## 历史
传说清朝手里一個姓茅个大户蹲垃第搭，渠个宅院有楼、亭、阁、廊，叫作茅家阁，后首来畀人陷害咾满门抄斩，地名原旧叫毛家角。毛家角地区老底子是重固地区抗日武装根据地裏向个一個，垃顾复生手底下，有百把個人个人民抗日自卫队，勒垃赤乌庵地区打败白鹤江到重固来扫荡个日军。

中华人民共和国成立开始辰光，有得毛家角搭孙家圩两隻行政村，归龙固区郏店乡管。1958年个辰光是重固公社毛家角大队、孙家圩大队，1959年合并成毛家角大队。1984年，改名重固乡**毛家角村村民委员会**。

## 参考文献
郁家山下村

**郁家山下村**，是吳越浙江省杭州市蕭山區戴村鎮个一隻行政村。

郁家山下村来夯戴村镇东北面，到镇政府大概2公里路，东面则临浦镇浦二村搭界，南面以03省道为界，则东风村搭界，西面靠牢永富公路咾前山山脉，西北面连牢永富村，东北面则临浦镇临一村搭界。

根据考证，郁达夫个祖丄是从郁家山下村搬到富阳个。

## 历史
“解放”以后，郁家山下村归萧山县复兴乡三联乡，1953年以后归马安乡，1958年马安乡改成白墅乡。合作化个辰光是光明农业社。1961年7月份是永兴桥公社光明大队。1969年2月份是浦南公社光明大队。1971年2月份是永兴公社光明大队。1984年5月份是永兴乡郁家山下村。1992年5月份归戴村鎮。

## 自然村
郁家山下：来夯村堂当中，民国《萧山县志稿·疆域·村落》有郁家山村名记载。20世纪30年代归二都廿图。

何由里：来夯村堂东头。北宋太平兴国三年（978年）有河由里村名，归新义乡。民国《萧山县志稿·疆域·村落》有何由庄村名记载。

黄洞庙山：来夯村堂西头。民国《萧山县志稿·疆域·村落》有庙山头则黄同岭村名记载。2007年庙山头则外黄洞岭两隻自然村注销坏，合称黄洞庙山自然村。

## 参考文献


## 外头链接

*
河楊湖村

**河楊湖村**，是吳越浙江省杭州市蕭山區戴村鎮个一隻行政村，来夯永兴河东南。属于丘陵地带，区域面积1.47平方公里。

河楊湖村是2005年5月份河上桥、杨家桥、後马湖三隻村堂合并成个。全村总户数472户，人口1569人，耕地1110亩，山林316亩，水面47亩（2022年）。东到临浦镇浦二村，南到张家弄村，西到永兴河，北到石马头村。

## 历史沿革
2005年5月份河上桥、杨家桥、後马湖三隻村堂合并，各取一個字咾，呌河楊湖村。

元來个河上桥村：1949年5月份以后归白墅乡，合作化个辰光是石马头高级农业社，公社化个辰光是永兴公社河上桥大队。1984年个辰光是永兴乡河上桥村，设村民委员会。1992年开始归戴村鎮。

元来个杨家桥村：1949年5月份以后归白墅乡，合作化个辰光是九丰高级农业社，公社化个辰光是永兴公社杨家桥大队。1984年个辰光是永兴乡杨家桥村，设村民委员会。1992年开始归戴村鎮。

元来个後马湖村：1949年5月份以后归白墅乡，合作化个辰光是九丰高级农业社，公社化个辰光是永兴公社後马湖大队。1984年个辰光是永兴乡杨家桥村，设村民委员会。1992年开始归戴村鎮。

## 自然村

* 河上桥：来夯村堂西北，传说白墅寺个和尚来夯永兴河丄造勒一埭桥，叫“和尚桥”，格上叫“河上桥”。民国《萧山县志稿·疆域·村落》有河上桥村名记载。20世纪30年代归二都廿一图。
* 前陶，来夯村堂西北前陶湾，民国《萧山县志稿·疆域·村落》有前陶庄村名记载。
* 杨家桥：来夯村堂西头，村西永兴河丄元来有一埭杨家桥。
* 後馬湖：来夯村堂东头，北靠後馬湖。民国《萧山县志稿·疆域·村落》有後馬湖村名记载。20世纪30年代归二都廿一图。
* 塘郎徐：村堂周围造过防洪塘，徐姓聚居，介咾叫塘上徐，后歇来写成塘郎徐。20世纪30年代归二都廿一图。2014年出版个《杭州市萧山区地名志》裏向寫

## 参考文献
鈕守章

**鈕澤憲**（），字**守章**，以字行，吴越湖州人，企业家。

## 生平
钮泽宪，字守章，1925年4月份出生。渠是钮介臣拉儿子。清朝末年，钮介臣、钮少卿、钮少琴弟兄三個開辦“鈕達昌”絲綢作坊，到民国5年创办嘚达昌绸厂。

2023年12月23号，鈕守章拉杭州过世，享寿99岁。

## 搭界个人

* 鈕宇春

## 参考文献
真如西村

**真如西村**是中華人民共和國上海市普陀区真如镇街道个一隻小区，勒垃武宁路北面，大渡河路东面，北石路南面，西虬江往西，面積8.7公頃，共有52幢楼。因为伊勒垃真如镇西部，故咾叫真如西村，1980年造个。1994年，真如西村成为上海市文明小区。

## 参考
大渡河路

**大渡河路**是中華人民共和國上海市普陀區一條南北走向个路，北到桃浦路，南到苏州河，過古北路橋连咾古北路。道路長3586米，名字从大渡河来个，1953年开始造个。1990年代初期，道路一路往北延伸到桃浦路。道路北端途徑普陀区图书馆，南端经过長風公園。

## 参考
蔣清瑞（湖州）

**蔣清瑞**（），改名**鸿年**，字**寀丞**，一作**采丞**，号**澜江**、**石瓢道人**，吳越歸安（難朝湖州）人，清朝官員、作家，渠是阿末一個青浦知縣。

## 生平
蔣清瑞是光绪十九年（1893年）举人，历官内阁中书、兵部武选司主事、江苏金山知县。宣统两年（1910年）当仔青浦知縣。1911年11月份，革命党人拿蒋赶下台。

## 著作
《柘湖宦游录》、《月河草堂丛钞》、《月河草堂赋钞》、《朱邨文牍偶存》、《湖州竹枝词》各一卷,辑有《湖州十家诗选》一卷。

## 参考文献
蔣清瑞

****好指个是：
* 蔣清瑞（湖州），字寀丞，号澜江，湖州歸安人，清朝官員
* 蔣清瑞（青浦），字纯熙，号愚溪，青浦人，清代学者
蔣清瑞（青浦）

**蔣清瑞**，字**纯熙**，号**愚溪**，又号**子英**，晚号**芝隐山人**、**退翁**，吴越青浦（难朝上海市青浦区）人，清代学者。

## 著作
《退结庐诗稿》三卷

## 家庭

* 儿子：蒋宝柔（1822年-1843年），楳伯，号立甫
** 孙子：蒋文雄（1842年-1898年），聘渔，号渭江，过学生，蓝翎五品卫候选布政使司里问，以子壽祺得赠奉直大夫
*** 玄孙：蔣壽祺

## 参考文献
永兴河（浦阳江）

**永兴河**，也叫**大溪**，是吴越个一条河港，是浦阳江个支流。永兴河从富阳东南山区流出，向南流靠十公里以后流进萧山，又南流折东流，来夯义桥镇向北流进浦阳江。长50公里左右。

1964年，来夯沙河口开挖一支分流，经过梅里、麻车倪入浦阳江，叫南河，长4.3公里。

民国《萧山县志稿》：“大溪发源于富阳之石梯山，东流由长山乡田村之青龙头入萧山县界，名**州口溪**，经楼家塔，出州口桥，合佳溪，东北流经管村、河上店，出永兴桥，一名**永兴河**，凌溪自西来注之，又北合石门溪，入于浦阳江。”

## 参考文献
章堰城隍庙

**章堰城隍庙**，勒垃上海青浦区重固镇章堰老街东首。本来是章氏家庙，盖咾也叫章庙，后首来变成功青浦城隍庙个别庙。清嘉庆手裏（1796年到1820年）、光绪手裏（1875年到1908年）修過兩趟。庙前頭有石桥，叫“兆昌”。庙朝南，外頭有大门，邊丄有一對石狮。 裏向是儀門，濟手面有土地堂，順手面有财神祠，當中是供城隍个中堂。柱頭有對聯：“居念奸邪凭尔烧香无益，存心正直见我不拜无妨。”後頭是寝宫。難朝只挺下來前後两殿，面积靠四百平方米。2004年公布为青浦区登记不可移动文物。

## 参考文献
沈銘昌

**沈銘昌**（绍兴说话：Sen Men Tshaon；），原名**永昌**，字**冕士**，號**默庵**，吳越山陰（難朝歸紹興市柯橋區）人，清朝舉人，清朝、中華民國官員，當過民國山西省省長咾山東省省長。

## 生平
沈銘昌，原名沈永昌，浙江紹興府山陰县西扆村園裏沈（難朝歸紹興市柯橋區安昌街道）人。祖丄是吳興竹墩（難朝歸湖州市菱湖鎮）人，後歇來到紹興做官咾蹲夯西扆村。光緒十九年（1893年），中癸巳恩科舉人。

民國五年（1916年）7月份，當勒山西省省长，同一年十月份，畀閻錫山排擠咾辭職哋。民國6年（1917年）12月至7年（1918年）3月，當財政部次長。1919年2月份到7月份，當山東省省長。

後歇來沈銘昌避居上海，丙寅年（1926年），生腸癌，後歇來西醫則渠動手術咾治好哋，到丁卯年（1927年）冬天公貤發哋，戊辰年正月初三（1928年1月25號）過世，享壽六十歲。葬夯杭州西湖丁家山，墓志是陈三立寫个。

## 家庭

* 弟兄：沈寶昌、沈其昌、沈爾昌
* 儿子：沈元鼎（1895年生），字籟清
** 孫子：沈運乾

## 參考文獻
王慶茀

**王慶茀**，字**蓮舸**，吴越嚴州建德（難朝杭州建德市）人，清末、中華民國辰光个商人、政治人物。渠當過建德縣商務分會總理、建德縣商會會長、浙江省議會議員、建德縣議會議長等職務，國民革命軍北伐个辰光代理過建德縣知事。

## 生平
王慶茀是建德本地人，世居梅城，屋裏向蠻有鈔票个。1903年，搭包汝羲等人到日本去留學，回來以後勒垃嚴郡中學堂教過書，還做會計。宣統二年（1910年）開始，當建德縣商務分會總理（負責人）。1911年，搭包汝羲等人發起創辦惠英女子初等小學，開仔建德近代女性初級教育个先河。

宣統三年九月十五日（1911年11月5日），杭州光復，第二日消息傳到建德，當地社會局勢混亂。本地士绅推举阿末一個严州知府余炳文當严州军政分府都督。弗多常遠，梅城人邵占先講造話，講浙江省軍政府任命建德个前清貢生畢錦元當嚴州軍政分府長。伊歇當商會總理个王慶茀傳集各個行業商團協商維持治安，決議派人去質問邵氏咾闢謠，還垃嚴州城裏向設立仔兩處民團局，招團丁，還派人到省城去買槍支，來維持當地治安。11月22號，新軍統領劉忠梁帶兵到嚴州，建德正式光復，浙江省軍政府後首來委任葉誥書當嚴州軍政分府長兼攝縣事。

1916年，王慶茀畀人選爲建德縣商會會長（做到1923年），商會設垃古越會所。商會本來个地方後來改成功浙軍第七團團部駐所，第二年（1917年），王慶茀籌銅錢勒垃東門街造新商會，自家寫仔碑文來紀念。1918年，王慶茀搭另外一個縣紳方型畀人選爲第二屆浙江省議會議員。

1922年，王慶茀當仔建德縣議會議長。1924年，孫傳芳從福建入浙，拿皖系督軍盧永祥趕脫，梅城居民紛紛逃到鄉下頭，是建德人講个頭一趟“逃北佬”。1926年，北伐軍到仔建德，箇个辰光个縣知事孫智敏委託王代管縣政後首，逃脫哉。王慶茀就去拜訪北伐軍軍官王俊，請渠頒發公告正式拿縣知事个職務委任畀渠，王俊答應哉。但是嚴州一向有議會搭商會之爭，商會方面弗想讓擔任議長个王慶茀再當縣知事哉咾，聯絡軍長周鳳岐，要求渠拿縣知事个職務委任畀縣紳王槐卿（王韌），周同意哉，但是王槐卿弗高興捲進爭執咾，推辭弗就。大家又推舉陳考亭，陳也弗高興赴任，阿末來只好讓王繼續代理縣知事。王慶茀代理縣知事弗多常遠，孫傳芳軍反撲，北伐軍白崇禧部從桐廬退敗到衢州，王也帶上印信跟牢北伐軍向南撤到衢州，是建德人講个第二次“逃北佬”。

1925年4月份，王慶茀搭包汝羲、胡業新、邵吉暉、方義笙等十個人申請成立建德縣城廂電氣有限股份公司，畀拉五卅運動影響，延到第二年（1926年）5月份創辦。王當過公司經理，垃渠到海門去當稅捐局長後首，由王綬溶繼任。公司後首來垃1942年浙贛會戰辰光畀日軍破壞停辦。

1927年，王慶茀到台州海門當稅捐局長，兩年以後卸職回鄉。1930年，王慶茀搭方笙步等人創辦機米廠，一年以後因爲縣民不習慣喫機米咾停辦。

王慶茀一生喜好排憂解難，高興參加地方公益事業，1934年大旱，王搭包汝羲等本地紳商富戶集資買洋米，設平祟局，賑濟災民。

## 家庭
王慶茀弟兄五個人，排行第五，三哥王慶禧（蓮貴）是建德王大成黃菸店个創辦者。

王慶茀有兩個兒子，大兒子王廷光（壽民），過繼畀拉無嗣个三阿哥王慶禧，二兒子王廷化（壽崧），弟兄兩個全垃上海復旦大學讀過書。

## 參考文獻
武宁路

**武宁路**是上海市普陀區中部一条主干道，名字是从江西武宁县来个。1954年到1956年，修武宁路桥，开辟长寿路到中山北路一段，1958年一路向北延伸到曹杨路，接曹安路，成为嘉定搭仔江苏省从上海西北进上海市中心个主要通道。经过多埭拓宽，现在长2053米，宽18到35米，沥青混凝土路面，中段是普陀區区内商业中心之一，东新路口曾经有得人行天桥。沪宁高速通車以後，起點是武寧路，必过武寧路滬寧高速起點到中山北路个內環高架路之間並弗是高速路，導致上海內環去滬寧高速个车子经常性堵牢勒武宁路丄。

2018年1月，武宁路快速化改建工程開工，也就是武宁路地道，工程西接上海中环線东面，向东穿越内环高架路后到东新路，车子好直接从沪宁高速开进上海。

## 参考
王氏宗祠（朱家角）

**王氏宗祠**，是清朝著名学者王昶个家族宗祠。2017年确定成青浦区文物保护点。

## 参考文献
上海被服厂旧址

**上海被服厂旧址**是中华人民共和国上海市普陀区个历史建筑，勒垃叶家宅路100号。2015年成为第一批普陀文物保护点。

## 建筑
现在还挺个历史建筑是一幢有晾望塔个三层楼仓库，1918年造个，德国人设计建造个，是钢筋混凝土结构，总建筑面积近万平方米。仓库里向东西两面个货用电梯还保留勒。

## 历史
1918年，刘伯森勒垃现在个叶家宅路100号创建**宝成纱厂**。。1926年，日本人注资宝成纱厂，改名**喜和一厂**，後来同日华纺织株式会社合作，改名**日华五厂**，主要生产棉纱。1942年（一说1938年），日华五厂畀日本军方改成**广濑军服厂**（**广濑军服缝制工厂**），成为日本军服缝制基地。日本投降，军政部上海被服厂接收，1946年划畀联合勤务总司令部，改名**上海被服总厂沪西被服厂**。1949年，中国人民解放军总后勤部上海军需材料仓库（七四九仓库）进驻。1952年并进中国人民解放军总后勤部军需生产部一〇二厂。2016年，改造成商务办公场所**创享塔园区**（**创享塔**、**创享塔·the x tower**）。

## 参考
东新路（上海）

**東新路**是中華人民共和國上海市普陀區一條東西走向个路，西起武寧路，东到光复西路，全長444米，寬14.5米到17米。路名是从边浪个東新村来个，1958年造个。

## 参考
上海试剂总厂旧址

**上海试剂总厂旧址**是勒垃中华人民共和国上海市普陀区个历史建筑。

## 历史
1946年，中央制药公司勒垃陈家渡并购哈门药厂。1954年，中央制药厂帮酒精厂、醋酸厂合并成立化学试剂厂，1958年工厂规模扩大，厂区占地93505平方米，建筑面积23776平方米，职工1339人。1965年改叫**上海试剂总厂**。2003年试剂厂停产，**上海试剂总厂旧址**先后改造成**长风生态商务区**、**长风湾烟囱广场**、**长风2号绿地**。旧厂房帮62米高个旧烟囱（**上海试剂总厂烟囱**）保留，旧厂房改造成上海游艇会办公地址、酒吧、餐厅、展厅、会所，苏州河沿线改造成游艇码头。

## 参考
赵心童

**赵心童**（），男，祖籍陕西西安，生勒广东深圳，中国职业斯诺克选手，斯诺克世界锦标赛、英国锦标赛冠军。

## 生平
赵心童2009年个辰光开始学台球，曾勒垃世界斯诺克学院读书，2018年头一趟打进斯诺克排名赛四强，2019年头一趟打进世锦赛正赛。2021年，他勒垃斯诺克英国锦标赛丄打败路卡·布里塞爾夺冠，获得自家第一座斯诺克三大赛冠军奖杯，成为头一位三大赛夺冠个90后球员。

2022年下半年，赵心童因为中国斯诺克选手涉嫌操纵比赛丑闻畀WPBSA调查。2023年1月4号，WPBSA决定，暂停赵心童、张健康参加世界斯诺克巡回赛，调查伊啊是违反条例，啊是为咾赌博操纵比赛结果，禁赛期到调查结束。6月7号，赵心童判仔2年6隻号头个禁赛外加7500英镑个罚款，勒垃伊配合搭仔认罪以后，减到1年8隻号头，2024年9月1号解禁。

2025年4月7号，赵心童作为业余选手参加世锦赛资格赛，成功打进正赛。5月3号，伊勒垃半决赛打败奥沙利文，成为头一位闯进世锦赛决赛个业余选手。5月6号，赵心童勒垃决赛丄以18-12赢仔马克·威廉姆斯，获得冠軍，成为中国乃至亚洲头一位斯诺克世锦赛冠军。

## 参考
东新桥

**东新桥**好指个是：
* 东新桥（上海市），勒垃中國上海市黄浦区。
* 东新桥（杭州），勒垃中国浙江省杭州市。
东新路（杭州市）

**东新路**是杭州市拱墅区上城区一条路，因为横穿东新乡故咾叫箇個名字，而东新乡因为东新关故咾叫箇個名字。1958年以后，沿路有得杭州锅炉厂、杭州制氧机厂、杭州重型机械厂、杭钢小型轧钢分厂，故咾变成交通要道。2018年开始进行改造升级，2021年完工，同地铁5号线衔接进行优化。

## 参考
东新桥（杭州市）

**东新桥**，又叫**古松老桥**，是杭州市拱墅区潮王路北浙江工业大学校园里向、跨上塘河个一座单孔石拱桥。古代此里设有**东新关**，隶属于北新关。东新桥唐贞观年间（公元627年至649年），光绪廿五年（公元1899年）重造。上塘河从北到南过东新桥分成两支，一支向东南流，一支向西流，汇入运河。桥上有对联：“地接新关，利普工农商贾；石侍古老，源通南北东西。”桥旁有“梦溪笔谈”铸钟，纪念桥畔个梦溪村。宋朝以前，京杭运河经由上塘河到杭州。

## 参考
交通西路

**交通西路**是中華人民共和國上海市普陀区东部一條南北走向个路，南起交通路，北到中山北路，全長493米，民国8年（1919年）造个，伊个辰光叫彭潭路，是彭潭路个南段。1949年以后改名交通西路个。

## 参考
交通路（上海市）

**交通路**是中華人民共和國上海市市区去西郊搭仔嘉定江苏咾啥个次干道。伊勒垃京沪铁路北面贴隔壁，跨靜安、普陀2区。交通路分成兩段，东段东起宝山路，西到会文路，勒垃靜安区里向；西段东起靜安区徐家宅路，過橫跨彭越浦个普善桥以後么进仔普陀區，沿牢京沪铁路北面向西接真南路。。

## 历史
交通路是1914年开始造个，从宝山路开始到伊個辰光个上海县界结束，长430多米。1926年开仔西段，直达暨南大学真如舊址门前。1934年，经整修成为锡沪公路一部分。普陀区箇段原先是煤屑路，1950年改成弹硌路，1968年改成沥青混凝土，1984年拓宽交暨路到真南路路段，1985年开始拓宽中山北路到交暨路路段。1988年，伊延伸过仔真北路立交桥，全长7150米，宽12.2到24.2米。上海商学院高等技术学院交通路院區就勒垃交通路丄。

2017年底，金昌路到交通路道路新建、改扩建工程启动，西起普陀區嘉定區交界个金昌路金迎路路口东面，向东到普陀區靜安區交界个大洋橋，全线是金昌路搭仔交通路组成，拿两条路连勒一道，交通路大洋桥以西个宽度会得拓寬到30到45米。

## 参考资料
弹硌路

**弹硌路**，又叫**弹街路**、**片弹路**、**片弹石路**、**片弹街路**，是用卵石、块石铺个一种路面，勒20世纪上半个苏州、上海邪气常见，20世纪70年代以後，为咾改善路面状况外加地下管线，弹硌路分批改造成柏油路。

## 参考
柏油路

**柏油路**，搿歇也讴**沥青混凝土路**、**沥青路**，是一种沥青搭仔砂石混合个路面，是搿歇机动车跑个路里向邪气常见个一种路。因为柏油（石焦油）对健康弗好，搿歇已经弗用柏油改用沥青铺路哉。

## 参考
建德花园

**建德花園**是中華人民共和國上海市普陀区长征镇个小区，勒垃蘇州河附近，佔地面積48.56公頃，總建築面積46.75萬平方米。建德花園1995年12月份開工，1996年12月份竣工。

## 参考
百联青浦奥特莱斯广场

**百联青浦奥特莱斯广场**勒垃中華人民共和國上海市青浦區沪青平高速公路赵巷出口200米个奥特莱斯，是百聯集團运营个，占地面积16万平方米，总建筑面积约11万平方米。2006年4月28号，百联青浦奥特莱斯广场开业。2024年11月15号下半天，百联青浦奥特莱斯广场二期项目开工。
## 参考文献
平江小区

**平江小区**勒垃中华人民共和国上海市普陀区交通西路，对过是新黄浦实验学校，门口是115路（前140路）终点站。

箇头原先是19世纪末江苏吴县人造个平江会馆。20世纪前半，弗少外来做生活个搭仔贫民勒垃箇𡍲搭滚地龙，搭棚户区。1956年，市政部门拿棚户区改造成公房。1958年改名**平江新村**。1994年1月份，普陀区房产局同新黄浦集团一道改造平江新村。1994年2月27号，平江新村正式动迁。1994年6月22号，平江新村开始改造。1996年3月份开始交房。普陀区房产局同新黄浦集团勒垃平江新村地块新造仔對外出售个30萬平方米房子，佔地9萬平方米，共19幢高层，14栋多层楼房，改名平江小区。

## 参考
赵巷镇

**赵巷镇**，是中华人民共和国上海市青浦区下头一隻镇，面积36.35平方公里，户籍人口2.32万人（2008年），镇政府勒垃赵兴路90号。

## 外部链接
* 上海市青浦区赵巷镇人民政府
长风新村

**长风新村**是中華人民共和國上海市普陀区个小区，好分成长风一村搭仔长风二村。长风新村佔地面積17.5公頃，建築面積19.5萬平方米，小区名字是从边浪个长风公园来个。长风新村1978年造个。

## 参考
大宁路街道

**大宁路街道**是中华人民共和国上海市静安区个街道，1985年成立个，街道名字是从大宁路来个，面积6.24平方公里，户籍人口4.94万人，居民1.66万户（2008年）。街道办事处勒垃彭江路188号。

## 参考
石门二路街道

**石门二路街道**是中国上海市静安区个街道办事处，面积1.09平方公里，户籍人口5.83万人（2008年），办事处勒垃武定路139号。

## 外部链接
*
江宁路街道

**江宁路街道**是中华人民共和国上海市静安区个街道之，面积1.84平方公里，户籍人口8.66万人，街道办事处勒垃江宁路838号。

## 行政区划
江宁路街道下头有19隻居委会：新安居委会、永乐居委会、联宝里居委会、恒德里居委会、北姚居委会、景苑居委会、又一村居委会、北京居委会、众乐里居委会、武定坊居委会、三星坊居委会、蒋家巷居委会、海防村居委会、宝安坊居委会、通安里居委会、淮安里居委会、三乐里居委会、句容里居委会、天河居委会。